hotchpotch/miracl-hf-unified huggingface dataset:
สาธารณรัฐโซมาลี
สาธารณรัฐโซมาลี (, , ) เป็นชื่ออย่างเป็นทางการของประเทศโซมาเลีย หลังจากได้รับเอกราชเมื่อวันที่ 1 กรกฎาคม พ.ศ. 2503 เกิดจากการรวมตัวกันของดินแดนในภาวะทรัสตีโซมาเลีย (อดีตอิตาเลียนโซมาลีแลนด์) และรัฐโซมาลีแลนด์ (อดีตบริติชโซมาลีแลนด์) รัฐบาลถูกจัดตั้งโดยอับดุลลาฮี อิซซา และสมาชิกคนอื่นๆ ของรัฐบาลชั่วคราว ฮาจี บาร์ชี อิสมาอิล ยูซุฟเป็นประธานสมัชชาแห่งชาติโซมาเลีย เอเดน อับดุลลาห์ ออสมัน ดาร์เป็นประธานาธิบดี อับดิราชิด อาลี เชอมาร์กีเป็นนายกรัฐมนตรี เมื่อวันที่ 20 กรกฎาคม พ.ศ. 2504 มีรัฐบาลบริหารประเทศจนถึงพ.ศ. 2512 จนกระทั่งถูกรัฐประหารโดยคณะปฏิวัติ (SRC) และเปลี่ยนชื่อประเทศเป็นสาธารณรัฐประชาธิปไตยโซมาลี
พรรคอาโจมา
พรรคอาโจมา (Acoma Party ภาษาอินโดนีเซีย: Partai Acoma) เป็นพรรคคอมมิวนิสต์พรรคหนึ่งในอินโดนีเซีย พัฒนามาจากกองกำลังคอมมิวนิสต์รุ่นหนุ่มที่รู้จักในชื่อย่อว่าอาโจมา และได้เปลี่ยนมาใช้ชื่อพรรคอาโจมาในวันที่ 8 สิงหาคม พ.ศ. 2495 ผู้นำพรรคคืออิบนุ ปารนา
อาโจมาพัฒนาขึ้นมาในฐานะกลุ่มคอมมิวนิสต์ของคนหนุ่มที่รวมตัวกันตั้งแต่เดือนมิถุนายน พ.ศ. 2492 และไม่ประสงค์จะรวมเข้ากับพรรคคอมมิวนิสต์อินโดนีเซีย ส่วนใหญ่เป็นที่สนับสนุนตัน มะละกา อาโจมากลายเป็นส่วนหนึ่งของขบวนการประชาชนปฏิวัติที่สนับสนุนตัน มะละกา ในทางการเมือง พรรคอาโจมามีความใกล้เคียงกับพรรคมูร์บา มีกองทหารของอาโจมาบางคนเข้าร่วมกับพรรคคอมมิวนิสต์เช่น ซีดิก เกิรตาปาตี พรรคอาโจมาเป็นสมาชิกส่วนน้อยของสหภาพกรรมกรอินโดนีเซีย พรรคนี้สามารถถ่วงเวลาไว้ได้ 2 ปี ก่อนที่สหภาพดังกล่าวจะรวมเข้ากับองค์กรกรรมกรที่นำโดยพรรคคอมมิวนิสต์
ในการเลือกตั้ง พ.ศ. 2498 พรรคอาโจมาได้คะแนนเสียง 0.2% มีอิบนุ ปารนาเพียงคนเดียวที่ได้รับเลือก ในสภาร่างรัฐธรรมนูญ พรรคนี้สนับสนุนเศรษฐกิจแบบสังคมนิยม ในช่วง พ.ศ. 2493 พรรคอาโจมาได้เริ่มติดต่อกับกลุ่มทรอตสกี ในการประชุมครั้งที่ 4 ใน พ.ศ. 2499 ปารนาได้เข้าร่วมในการประชุมระดับนานาชาติ จนเดือนกุมภาพันธ์ พ.ศ. 2502 จึงถูกจับกุม
พรรคนี้ถูกคว่ำบาตรใน พ.ศ. 2508 และกลายเป็นเป้าหมายจับกุมในยุคระเบียบใหม่ของซูฮาร์โต อิบนุ ปารนาถูกฆ่าระหว่าง พ.ศ. 2508 - 2509
รังสรรค์ ปัญญาเรือน
รังสรรค์ ปัญญาเรือน หรือ สงกรานต์ เกิดวันที่ 14 เมษายน พ.ศ. 2533 เป็นนักร้องชาวไทย ผู้ชนะการแข่งขันเดอะวอยซ์ไทยแลนด์ ซีซั่นที่ 2 ก่อนหน้านี้เคยมีวงดนตรีที่รวมกับเพื่อน ๆ สมัยมัธยมปลายชื่อ The Bantam
สงกรานต์ มีภูมิลำเนาเดิมอยู่ที่จังหวัดลำปาง ก่อนที่จะย้ายมาอยู่จังหวัดนครราชสีมา ก่อนจะมาประกวดรายการเดอะวอยซ์ไทยแลนด์ มีอาชีพขายลูกชิ้น อยู่ที่หน้าร้านเกม P.2 ในชุมชนหนองไผ่ล้อม อ.เมือง จ.นครราชสีมา และช่วงกลางคืนเล่นดนตรีตามร้านต่าง ๆ รวมถึงเป็นครูสอนกีตาร์คลาสสิก
มีผลงานเพลงแรกกับค่ายไอแอม คือเพลง "คงไม่ทัน" ซึ่งเป็นคลิปที่มีคนเปิดมากที่สุดของยูทูบ วัดจากความนิยมของคนไทย ประจำปี พ.ศ. 2557 จากนั้นร้องเพลงประกอบภาพยนตร์ที่ตนได้ร่วมแสดงด้วยคือเรื่อง "รักหมดแก้ว...Love On The Rocks" เพลง "ใจนักเลง" ซึ่งเป็นเพลงเก่าของพงษ์พัฒน์ วชิระบรรจงปัจจุบันได้ย้ายค่ายไปอยู่ กับ มีเรคคอร์ดแล้ว
ปี 2559 รังสรรค์ ได้ไปออกรายการ the mask singer หน้ากากนักร้อง ซีซั่นที่ 1 เป็นหน้ากากน้ำพริกหมู
ปี 2561 รังสรรค์ ได้ไปออกรายการ The Mask Project A เป็นหน้ากากสายฟ้า กลุ่ม Sky War
ไมล์ทะเล
ไมล์ทะเล () เป็นหน่วยของระยะทาง
ที่เท่ากับระยะทางบนผิวโลก ประมาณ 1 ลิปดา บนเส้นเส้นเมริเดียนใด ๆ โดยเป็นที่ยอมรับกันทั่วไป
ว่า 1 ไมล์ทะเล เท่ากับ 1,852 เมตร (หรือประมาณ 6,076.12 ฟุต)
หน่วยนี้ไม่ได้เป็นหน่วยเอสไอ แต่ใช้กันทั่วไปในวงการเดินเรือและอุตสาหกรรมการบิน
และยังใช้เป็นหน่วยที่ใช้กับการกำหนดเขตแดนน่านน้ำในสนธิสัญญา และกฎหมายระหว่างประเทศอีกด้วย
กาลครั้งหนึ่ง
"กาลครั้งหนึ่ง" เป็นซิงเกิลที่ 3 จากสตูดิโออัลบั้ม "" ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมีอีฟ ปานเจริญ มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดเดือนพฤศจิกายน พ.ศ. 2557
เพลง "กาลครั้งหนึ่ง" ติดอันดับสูงสุดที่ 67 จากการจัดอันดับของอีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์
กีฬาทางอากาศในเอเชียนบีชเกมส์ 2014
กีฬาทางอากาศในเอเชียนบีชเกมส์ 2014 จัดขึ้น ณ ภูเก็ต, ประเทศไทย ตั้งแต่วันที่ 15 ถึง 21 พฤศจิกายน ค.ศ. 2014
อัสแซสซินส์ครีด 2: ดิสคัฟเวอรี
อัสแซสซินส์ครีด 2: ดิสคัฟเวอรี เป็น วิดีโอเกม สำหรับ Nintendo DS และ iOS เป็นส่วนหนึ่งของซีรีส์เกมอัสแซสซินส์ครีด
ออกวางจำหน่ายวันที่ 17 พฤศจิกายน 2009 พร้อมกับ อัสแซสซินส์ครีด 2 และ
มาร์ก โอเฟอร์มาร์ส
มาร์ก โอเฟอร์มาร์ส () เกิดเมื่อวันที่ 29 มีนาคม ค.ศ. 1973 เป็นอดีตนักฟุตบอลชาวดัตช์ซึ่งปัจจุบันทำหน้าที่ผู้อำนวยการฟุตบอลในสโมสรอายักซ์ ตลอดอาชีพนักฟุตบอล เขาเล่นในตำแหน่งปีกและขึ้นชื่อในเรื่องความเร็ว
โอเฟอร์มาร์สเกิดในเมืองแอ็มสต์ในจังหวัดแค็ลเดอร์ลันด์และคลั่งไคล้ฟุตบอลมาตั้งแต่เด็ก เขาเริ่มต้นชีวิตการเป็นนักฟุตบอลกับสโมสรเอสเฟ เอเปอ (SV Epe) ก่อนจะเข้าร่วมทีมเยาวชนของโกอะเฮดอีเกิลส์ (Go Ahead Eagles) ในปี ค.ศ. 1987 เขาสามารถยึดตำแหน่งตัวจริงในทีมหลักได้เมื่อถึงฤดูกาล 1990–91 จากนั้นก็ย้ายไปอยู่กับวิลเลิมตเว (Willem II) ได้ทันสำหรับการลงเล่นในฤดูกาลถัดไป เขาอยู่สโมสรนี้ได้ไม่นานโดยได้ลงเล่นเพียง 31 นัด ก่อนจะไปเซ็นสัญญากับอายักซ์ในปี ค.ศ. 1992 เขาก้าวขึ้นมาเป็นสมาชิกคนสำคัญของทีมซึ่งคว้าแชมป์เอเรอดีวีซี 3 สมัยติดกันตั้งแต่ปี ค.ศ. 1994 ถึง ค.ศ. 1996 และยูฟ่าแชมเปียนส์ลีกในปี ค.ศ. 1995 ในเดือนธันวาคม ค.ศ. 1995 โอเฟอร์มาร์สได้รับบาดเจ็บเส้นเอ็นในข้อเข่าฉีกขาด ทำให้เขาไม่สามารถลงสนามได้นานถึง 8 เดือน
ในปี ค.ศ. 1997 โอเฟอร์มาร์สได้ย้ายมาร่วมสโมสรอาร์เซนอล ในช่วงแรกเขายังทำผลงานได้ไม่ดีนักและตกเป็นเป้าการวิพากษ์วิจารณ์จากบรรดาเกจิฟุตบอลและแฟนบอล แต่เมื่อจบฤดูกาลแรก โอเฟอร์มาร์สก็กลายเป็นหัวใจสำคัญในการนำทีมคว้าทั้งแชมป์ลีกและแชมป์ถ้วยได้สำเร็จ โดยเป็นผู้ทำประตูชัยในเกมที่อาร์เซนอลพบกับคู่แข่งสำคัญอย่างแมนเชสเตอร์ยูไนเต็ดซึ่งช่วยกรุยทางสู่การเป็นแชมป์พรีเมียร์ลีกของสโมสร และยังเป็นผู้ยิงประตูเบิกร่องให้ทีมเอาชนะนิวคาสเซิลยูไนเต็ดในรอบชิงชนะเลิศของเอฟเอคัพ 1998 อีกด้วย ในปี ค.ศ. 2000 โอเฟอร์มาร์สย้ายไปยังบาร์เซโลนาด้วยข้อตกลงมูลค่า 25 ล้านปอนด์ และกลายเป็นนักเตะที่มีค่าตัวแพงที่สุดในประวัติศาสตร์ฟุตบอลดัตช์ แต่บาร์เซโลนากลับไม่สามารถคว้าแชมป์รายการใด ๆ มาครองได้เลยในช่วงที่เขาค้าแข้งอยู่กับทีม การเปลี่ยนผู้จัดการสโมสรหลายครั้งทำให้เขากลายเป็นนักเตะส่วนเกินของทีม และอาการบาดเจ็บเรื้อรังที่หัวเข่าก็ทำให้เขาต้องประกาศเลิกเล่นฟุตบอลอาชีพในปี ค.ศ. 2004 แต่ในปี ค.ศ. 2008 เขาก็เปลี่ยนใจกลับมาเล่นให้กับโกอะเฮดอีเกิลส์เป็นเวลาหนึ่งฤดูกาลก่อนจะเลิกเล่นไปอีกครั้ง ในปี ค.ศ. 2012 เขาได้รับการแต่งตั้งเป็นผู้อำนวยการฟุตบอลของสโมสรอายักซ์
โอเฟอร์มาร์สเล่นให้กับทีมชาติเนเธอร์แลนด์อยู่ 11 ปี โดยได้ลงเล่นเปิดตัวเมื่อปี ค.ศ. 1993 ในนัดที่พบกับตุรกีซึ่งเป็นนัดที่เขาทำประตูได้ด้วย และเป็นส่วนหนึ่งของทีมชาติในการแข่งขันใหญ่ 4 รายการ ได้แก่ ฟุตบอลโลก 1994 และ 1998 และฟุตบอลชิงแชมป์แห่งชาติยุโรป 2000 และ 2004
แม็มฟิส เดอไป
แม็มฟิส เดอไป (; เกิดเมื่อวันที่ 13 กุมภาพันธ์ ค.ศ. 1994) เป็นนักฟุตบอลชาวดัตช์ ปัจจุบันเล่นในตำแหน่งปีกซ้ายให้กับออแล็งปิกลียอแน ในลีกเอิง ฝรั่งเศส และทีมชาติเนเธอร์แลนด์
เดอไปมีชื่อเสียงขึ้นมาจากฟุตบอลโลก 2014 ที่บราซิล กับทีมชาติเนเธอร์แลนด์ที่ได้อันดับ 3 หลังจากจบการแข่งขันในปีถัดมา ลูวี ฟัน คาล หัวหน้าผู้ฝึกสอนทีมชาติเนเธอร์แลนด์ได้ย้ายไปเป็นผู้จัดการสโมสรและหัวหน้าผู้ฝึกสอนแมนเชสเตอร์ยูไนเต็ด ในพรีเมียร์ลีก ก่อนหน้านั้น ได้ซื้อตัวเดอไปมาด้วยจากเปเอสเฟไอนด์โฮเฟิน ต้นสังกัดเดิมในเอเรอดีวีซีลีก ด้วยค่าตัว 25 ล้านปอนด์
เดอะเดลีเทลิกราฟอธิบายว่า ""เดอไปเป็นปีกที่มีความเร็วและสามารถเล่นกองหน้าได้ และเดอไปยังสามารถทำประตูจากลูกฟรีคิกได้อีกด้วย"" จากการที่ผู้ฝึกสอนของเปเอสเฟไอนด์โฮเฟิน ได้สังเกตการเล่นของเดอไป เขาได้กล่าวว่า ""เดอไปเป็นคนที่ถนัดเท้าขวา และมักจะเล่นปีกซ้ายเพราะด้านริมเส้นเป็นเรื่องถนัดของเขา""
แต่ทว่าการเล่นในพรีเมียร์ลีกกับแมนเชสเตอร์ยูไนเต็ด เดอไปไม่ประสบความสำเร็จเอาเลย ทั้งที่เป็นผู้สวมเสื้อหมายเลข 7 อันเป็นหมายเลขเดิมที่ผู้เล่นของแมนเชสเตอร์ยูไนเต็ดหลายคนเคยสวมใส่ และกลายเป็นระดับตำนาน ทั้งเอริก ก็องโตนา, เดวิด เบ็คแฮม และคริสเตียโน โรนัลโด เมื่อถูกวิจารณ์ว่าเป็นหนึ่งการซื้อตัวผู้เล่นต่างชาติที่ไม่คุ้มค่าที่สุด และไม่ได้รับเลือกให้ลงสนามมากนัก จนกระทั่งในต้นปี ค.ศ. 2017 เดอไปจึงได้ย้ายไปเล่นให้กับออแล็งปิกลียอแน
ยอร์ดี กลาซี
ยอร์ดี กลาซี () เกิดเมื่อวันที่ 27 มิถุนายน ค.ศ. 1991 เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับไฟเยอโนร์ดในเอเรอดีวีซี และทีมชาติเนเธอร์แลนด์
ฟรังก์ ไรการ์ด
ฟรังกลิน "ฟรังก์" เอดมึนโด ไรการ์ด () เกิดเมื่อวันที่ 30 กันยายน ค.ศ. 1962 เป็นอดีตผู้จัดการทีมฟุตบอลและอดีตนักฟุตบอลอาชีพชาวดัตช์ เขาเคยเล่นให้กับอายักซ์, เรอัลซาราโกซา และเอ.ซี. มิลาน และลงเล่นให้กับทีมชาติเนเธอร์แลนด์ 73 นัด โดยทำประตูได้ทั้งสิ้น 10 ประตู สำหรับในอาชีพผู้ฝึกสอน ไรการ์ดเคยรับหน้าที่คุมหางเสือให้กับทีมชาติเนเธอร์แลนด์, สปาร์ตาโรตเตอร์ดัม, บาร์เซโลนา, กาลาตาซาไร และทีมชาติซาอุดีอาระเบีย เขายังได้รับการยกย่องให้เป็นหนึ่งในกองกลางตัวรับที่ดีที่สุดคนหนึ่งในประวัติศาสตร์ฟุตบอล และเป็นนักเตะที่ดีที่สุดคนหนึ่งในบรรดานักเตะรุ่นเดียวกันอีกด้วย
ฟาร์คราย 4
ฟาร์คราย 4 () เป็นวิดีโอเกมยิงมุมมองบุคคลที่หนึ่ง แอ็กชันผจญภัย พัฒนาโดยยูบิซอฟต์มอนทรีออล และจัดจำหน่ายโดยยูบิซอฟต์สำหรับเครื่องเพลย์สเตชัน 3 เพลย์สเตชัน 4 เอกซ์บอกซ์ 360 และเอกซ์บอกซ์ วัน และไมโครซอฟท์ วินโดวส์ เกมเป็นภาคต่อของเกม"ฟาร์คราย 3" (ค.ศ. 2012) และเป็นเกมลำดับที่สี่ของเกมชุด"ฟาร์คราย" เกมออกจำหน่ายในอเมริกาเหนือ สหราชอาณาจักร ออสเตรเลีย และยุโรป ในวันที่ 18 พฤศจิกายน ค.ศ. 2014 จะออกจำหน่ายในญี่ปุ่นวันที่ 22 มกราคม ค.ศ. 2015
ระบบการเล่นแบบคนเดียวมีเนื้อเรื่องเกิดขึ้นในคีแรต (Kyrat) ดินแดนสมมุติตั้งอยู่ในเทือกเขาหิมาลัย ประเทศเนปาล ปกครองโดยราชาเผด็จการ พาแกน มิน (Pagan Min) ตัวละครที่ผู้เล่นบังคับคือ เอเจย์ กาเล (Ajay Ghale) ชาวคีแรตที่เติบโตในอเมริกาและกลับมาเพื่อนำเถ้ากระดูกของแม่โปรยไปตามสถานที่ต่าง ๆ หลังจากที่ย้ายออกไปอยู่กับแม่ขณะอายุได้สามขวบ อาจเพื่อหลบหนีอำนาจของมินหรือเป็นการลงโทษที่ไม่ได้ลูกสาวอย่างที่ตั้งใจไว้กับมินตั้งแต่ก่อนเอเจย์เกิด ไม่นานหลังจากเขามาถึงคีแรต เขาก็เข้าไปพัวพันกับสงครามกลางเมืองระหว่างพาแกน มินและองค์กรกบฏที่รู้จักกันในชื่อ โกลเดนพาต (Golden Path) (พ่อแม่ของเอเจย์เป็นผู้ริเริ่ม) ผู้เล่นสามารถเลือกได้อิสระว่าจะอยู่ข้างใคร และจะนำไปสู่ฉากจบที่ต่างกัน
โปโลนํ้าในเอเชียนบีชเกมส์ 2014
โปโลน้ำในเอเชียนบีชเกมส์ 2014 จัดขึ้น ณ ภูเก็ต, ประเทศไทย ตั้งแต่วันที่ 15 ถึง 21 พฤศจิกายน ค.ศ. 2014
แหล่งข้อมูลอื่น
กรีฑาชายหาดในเอเชียนบีชเกมส์ 2014
กรีฑาชายหาดในเอเชียนบีชเกมส์ 2014 จัดขึ้น ภูเก็ต, ประเทศไทย ตั้งแต่วันที่ 19 ถึง 22 พฤศจิกายน ค.ศ. 2014
ประวัติศาสตร์ของศิลปะ
"บทความนี้ว่าด้วยประวัติศาสตร์โดยทั่วไปของทัศนศิลป์ทั่วโลก สำหรับสาขาวิชาการที่ศึกษาเรื่องประวัติศาสตร์ของศิลปะ ดู ประวัติศาสตร์ศิลป์วิทยา"
ประวัติศาสตร์ของศิลปะ หมายถึงประวัติศาสตร์ของกิจกรรมหรือผลผลิตใดๆ ที่สร้างโดยมนุษย์ในรูปแบบสำหรับการมองเพื่อความสุนทรีย์หรือเพื่อประโยชน์ทางการสื่อสาร การแสดงออกถึงแนวคิด อารมณ์ หรือโลกทัศน์ ในช่วงเวลาที่ผ่านไป ทัศนศิลป์ได้ถูกจัดประเภทในแบบต่างๆ ที่หลากหลาย จากการแบ่งในยุคกลางที่แบ่งระหว่างศิลปศาสตร์ (liberal arts) กับศาสตร์เชิงกลไก (mechanical arts) มาสู่การแบ่งแบบสมัยใหม่ระหว่างวิจิตรศิลป์และศิลปะประยุกต์
เพาะกายในเอเชียนบีชเกมส์ 2014
เพาะกายในเอเชียนบีชเกมส์ 2014 จัดขึ้น ณ ภูเก็ต, ประเทศไทย ตั้งแต่วันที่ 21 ถึง 22 พฤศจิกายน ค.ศ. 2014
ตวนกู สิตี ไอชาห์
ตวนกู สิตี ไอชาห์ เกิดที่กัวลาลัมเปอร์ เมื่อวันที่ 18 พฤศจิกายน 1971 เมื่อโตขึ้น พระนางจึงไปทำงานที่มหาวิทยาลัยกลันตัน โดยทำงานเป็นธนาคาร พ่อของท่านชื่อ
Dato Seri Abdul Rahman Tan Sri Mohd Yatim มารดาชื่อ Datin Seri Shamshina Abdul Rahman พระองค์นับถือศาสนาอิสลาม
พระองค์แต่งงานกับสมเด็จพระราชาธิบดีซาลาฮุดดีน อับดุล อาซิซ
พระองค์จะใช้เวลาว่างในการทำอาหารและเล่นกอล์ฟ บางทีพระองค์ยังอ่านหนังสือ ขับรถ หรือเสด็จไปต่างประเทศเพื่อที่จะหาประสบการณ์
ความคิด (เพลงอภิวัชร์ เอื้อถาวรสุข)
"ความคิด" เป็นซิงเกิลจากอีพีอัลบั้ม "มิลเลียนเวส์ทูไรท์พาร์ต 1" ขับร้องและประพันธ์โดย อภิวัชร์ เอื้อถาวรสุข (แสตมป์) นักร้อง นักแต่งเพลงและสถาปนิกชาวไทย ซึ่งเป็นอีพีอัลบั้มแรกของแสตมป์ สังกัดค่ายเลิฟอีส ดูแลการจัดจำหน่ายโดยโซนี่มิวสิค (ประเทศไทย) ออกจำหน่ายเมื่อวันที่ 12 กุมภาพันธ์ พ.ศ. 2552 เป็นเพลงที่ประสบความสำเร็จอย่างมาก
เพลง "ความคิด" เป็นเพลงรักเศร้าๆ บรรยายถึงความรักที่ต้องลาจากกันไป ซึ่งได้นำไปใช้ประกอบภาพยนตร์เรื่อง "ณ ขณะรัก" (A Moment in June) อีกด้วย ส่วนเพลง "คนที่คุณก็รู้ว่าใคร" เป็นการร้องขอจากภาณุพล เอกเพชร (โจ้) ที่ขอให้แต่งคำร้องให้ แต่ทว่าไม่ได้นำไปใช้ จึงนำมารวมเข้ากับอัลบั้มนี้
เพลงนี้สามารถขึ้นสู่ชาร์ตอันดับหนึ่งในหลายคลื่นวิทยุของประเทศไทย อาทิ ซี้ดเอฟเอ็ม กรีนเวฟ แฟทเรดิโอ เป็นต้น ทำให้เขาได้รับการเสนอชื่อเข้าชิงรางวัล "ซี้ดอะวอร์ดส์" ครั้งที่ 5 ใน 3 สาขา คือ "ศิลปินชายยอดเยี่ยม" จากอัลบั้ม "มิลเลียนเวส์ทูไรท์พาร์ต 1" "เพลงยอดนิยมสุดซี้ดประจำปี" และ "เพลงยอดเยี่ยมประจำปี" จากเพลง "ความคิด"
เพลง "ความคิด" ติดอันดับสูงสุดที่ 1 จากการจัดอันดับของแฟตเรดิโอ ในชาร์ต แฟต 104.5 ชาร์ตท็อป 40 ประจำวันที่ 1 กุมภาพันธ์ พ.ศ. 2552 และได้อันดับสูงสุด 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 11 มีนาคม พ.ศ. 2552
สมาคมฮินดูสมาช
สมาคมฮินดูสมาช หรือ วัดเทพมณเฑียร เสาชิงช้า เป็นโบสถ์พราหมณ์ลัทธิไวษณพ ตั้งอยู่ด้านบนของโรงเรียนภารตวิทยาลัย ถนนศิริพงษ์ แขวงสำราญราษฎร์ เขตพระนคร กรุงเทพมหานคร สร้างขึ้นเพื่อเป็นเทวสถานของพระวิษณุและเทพเจ้าในศาสนาฮินดู
โดยเริ่มต้นจากทางซ้ายมือสุดเรียงมาทางขวามือ โดยมี
รักเธอหัวทิ่มบ่อ
รักเธอหัวทิ่มบ่อ เป็นซิงเกิลจากอัลบั้มของวงดนตรี แฮงแมน จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายครั้งแรกในวันที่ 9 ตุลาคม พ.ศ. 2550
เพลง รักเธอหัวทิ่มบ่อ ได้อันดับสูงสุด 49 จากการจัดอันดับของแฟตเรดิโอ ในชาร์ตของ แฟต 104.5 ชาร์ตท็อป 75 ประจำวันที่ 30 ธันวาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยื้อ
"ยื้อ" เป็นซิงเกิลเพลงประกอบละครโทรทัศน์เรื่อง "ทรายสีเพลิง" ในปี พ.ศ. 2557 ทางช่อง 3 ขับร้องโดย ชลาทิศ ตันติวุฒิ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส
เนื้อหาของเพลงนั้นออกแนวอารมณ์กินใจ ปนอารมณ์บีบครั้นนิดๆ พูดถึงช่วงเวลาที่จะต้องสูญเสียคนรักไป และต้องการจะยื้อเอาไว้ให้นานที่สุด ช่วงเวลาเพียงแค่วินาทีเดียว ก็มีค่ามาก หากจะทำให้เขาได้อยู่กับเรา
มิวสิกวิดีโอเพลง "ยื้อ" เผยแพร่ครั้งแรกในยูทูบวันที่ 21 สิงหาคม พ.ศ. 2557 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่อง "ทรายสีเพลิง"
เพลง "ยื้อ" ได้ติดอันดับสูงสุดที่ 2 จากการจัดอันดับของ 95.5 FM Virgin Hitz ประจำวันที่ 8 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
นายกรัฐมนตรีโซมาเลีย
นายกรัฐมนตรีโซมาเลีย (, ) เป็นตำแหน่งหัวหน้ารัฐบาลในประเทศโซมาเลีย มีนายกรัฐมนตรีอย่างเป็นทางการ 18 คนตั้งแต่มีการสถาปนาตำแหน่งในปีพ.ศ. 2499 ผู้ที่ดำรงตำแหน่งนายกรัฐมนตรีคนแรกคืออับดุลลาฮี อิสซา โมฮามุด ซึ่งดำรงตำแหน่งก่อนที่ดินแดนในภาวะทรัสตีโซมาเลียจะเป็นเอกราช นายกรัฐมนตรีคนปัจจุบันของรัฐบาลกลางโซมาเลียคืออับดิเวลี ชีค อาห์เมด
คณะศิลปศาสตร์และวิทยาศาสตร์ มหาวิทยาลัยนครพนม
คณะศิลปศาสตร์และวิทยาศาสตร์ มหาวิทยาลัยนครพนม () เป็น คณะวิชา สังกัดมหาวิทยาลัยนครพนม
คณะศิลปศาสตร์เดิมเป็นสถาบันราชภัฏ ๑ ใน ๕ สถาบันราชภัฏที่จัดตั้งขึ้นใหม่ โดยได้ประกาศเป็นสถาบันราชภัฏนครพนม ในราชกิจจานุเบกษา ฉบับกฤษฏีกา เล่มที่ ๑๑๘ ตอนที่ ๕๙ ก วันที่ ๒๐ กรกฎาคม พุทธศักราช ๒๕๔๔
สถาบันราชภัฏนครพนมเป็นสถาบันอุดมศึกษา สังกัดสำนักงานสภาสถาบันราชภัฏกระทรวงศึกษาธิการมีภารกิจตามพระราชบัญญัติสถาบันราชภัฏ พุทธศักราช ๒๕๔๔ มาตรา ๗ “ให้สถาบันราชภัฏเป็นสถาบันอุดมศึกษาเพื่อการพัฒนาท้องถิ่นมีวัตถุประสงค์ให้การศึกษาวิชาการและวิชาชีพชั้นสูง ทำการวิจัย ให้บริการวิชาการแก่สังคมปรับปรุงถ่ายทอดและพัฒนาเทคโนโลยี ทำนุบำรุงศิลปวัฒนธรรมผลิตครูและส่งเสริมวิทยฐานะครู”
สถาบันราชภัฏนครพนม ดำเนินภารกิจภายใต้การเปลี่ยนแปลงของสถานการณ์โลกและสังคม ทั้งในด้านสังคม เศรษฐกิจ การเมือง สภาพแวดล้อม และเทคโนโลยี ซึ่งกระแสเหล่านี้มีผลกระทบต่อทุกส่วนของสังคมรวมทั้งของสถาบันราชภัฏ นครพนม จากสภาวะการณ์ของโลกยุคโลกาภิวัตน์ สภาวะเศรษฐกิจถดถอย รัฐบาลต้องบริหารประกาศภายใต้ขีดจำกัดด้านงบประมาณ กอรปกับรัฐบาลมีแนวนโยบายในการปฏิรูปการเมือง รูปแบบราชการและการปฏิรูปการศึกษา โดยมีสาระสำคัญตามพระราชบัญญัติการศึกษาแห่งชาติ พุทธศักราช ๒๕๔๒ ที่กำหนดให้สถาบันอุดมศึกษาในกำกับของรัฐ สถาบันราชภัฏนครพนมจึงจำเป็นต้องเร่งพัฒนาสถาบันทั้งทางด้านคุณภาพและ ศักยภาพในการจัดการศึกษา โดยให้ความสำคัญกับการพิจารณาองค์การในภาพรวมให้เป็นระบบมากขึ้น เพื่อจะได้ผลักดันให้สถาบันพัฒนาก้าวหน้าต่อไป 
การยกฐานะสถาบันราชภัฏ เป็นมหาวิทยาลัยราชภัฏด้วยพระราชบัญญัติมหาวิทยาลัยราชภัฏพุทธศักราช ๒๕๔๗ ได้ประกาศใช้ในราชกิจจานุเบกษา ฉบับกฤษฎีกา เล่ม ๑๒๑ ตอนพิเศษ ๒๓ ก ลงวันที่ ๑๔ มิถุนายน พุทธศักราช ๒๕๔๗ จึงมีผลให้สถาบันราชภัฏนครพนมได้รับการยกฐานะขึ้นเป็น มหาวิทยาลัยราชภัฏนครพนม ตั้งแต่วันที่ ๑๕ มิถุนายน พุทธศักราช ๒๕๔๗ หลังจากนั้นในวันที่ ๒ กันยายน ๒๕๔๘ ได้มีการหลอมรวมสถาบันการศึกษาที่อยู่ในจังหวัดนครพนม
การจัดตั้งมหาวิทยาลัยนครพนม มหาวิทยาลัยราชภัฎนครพนมได้รับการยกฐานะขึ้นตามพระราช บัญญัติมหาวิทยาลัย ราชภัฏ พุทธศักราช ๒๕๔๗ ได้ประกาศใช้ในราชกิจจานุเบกษา เล่ม ๑๒๑ ตอนพิเศษ ๒๓ ก ลงวันที่ ๑๔ มิถุนายน พุทธศักราช ๒๕๔๗ นับเนื่องมาจนกระทั่ง วันที่ ๑ กันยายน ๒๕๔๘ พระราชบัญญัติมหาวิทยาลัยนครพนม พุทธศักราช ๒๕๔๘ ให้รวมมหาวิทยาลัยราชภัฎนครพนมวิทยาเขตนครพนมมหาวิทยาลัยมหาสารคาม วิทยาลัยเทคนิคนครพนม วิทยาลัยเกษตรและเทคโนโลยีนครพนม วิทยาลัยการอาชีพธาตุพนม วิทยาลัยการอาชีพนาหว้า และวิทยาลัยพยาบาลบรมราชชนนี มาจัดตั้งเป็นมหาวิทยาลัยนครพนม โดยได้ประกาศใช้ในราชกิจจานุเบกษา เล่ม ๑๒๒ ตอนที่ ๗๕ ก ลงวันที่ ๑ กันยายน ๒๕๔๘
ทวินริงโมเตกิ
ทวินริงโมเตกิ () เป็นสนามรถแข่งมาตรฐานสากล ที่จังหวัดโทะชิงิ ประเทศญี่ปุ่นที่มีชื่อเสียงไปทั่วโลก ด้วยความพิเศษของสนามแห่งนี้ ที่สะท้อนวิธีคิดของอุตสาหกรรมการผลิตรถยนต์ของประเทศญี่ปุ่น เมื่อ 16 ปีที่ผ่านมาได้วางแผนและมองไกลไปถึงอีกทศวรรษข้างหน้า เพราะที่นี่เป็นสนามทดสอบรถยนต์ที่นึกถึงเทคโนโลยีในการผลิต รวมถึงสามารถตอบโจทย์การรักษาสิ่งแวดล้อมได้อย่างยั่งยืน สนามแห่งนี้ถูกสร้างลึกลงไปเป็นแอ่ง รอบล้อมด้วยภูเขา ด้วยแนวคิดตั้งแต่เมื่อ 16 ปีที่แล้วว่า การผลิตรถเพื่อนำมาทดสอบที่สนามแห่งนี้ต้องรักษาสิ่งแวดล้อมได้ โดยเฉพาะอย่างยิ่งต้องสามารถลดก๊าซคาร์บอนไดออกไซต์ลงได้ต่ำที่สุด เพราะนั่นจะหมายถึงกฎกติกาในการผลิตรถยนต์ที่จำเป็นในอนาคตนั่นเอง
ทวินริง โมเตกิ ตั้งอยู่ ณ เมืองโมเตกิ ในมณฑลโตชิกิ บนเทือกเขาฮักโกะซึ่งอยู่ทางทิศเหนือของกรุงโตเกียวประมาณ 100 กิโลเมตร ซึ่งแวดล้อมไปด้วยป่าและสายน้ำบริสุทธิ์ของแม่น้ำนาคากาวะจากเทือกเขานาสุ
ภายในสนามทวินริง โมเตกิ แห่งนี้ประกอบไปด้วยพื้นที่ 4,000 ไร่ เฉพาะพื้นที่ของสนามทดสอบรถยนต์และสนามแข่งรถ จะใช้พื้นที่ประมาณ 35% หรือ 1,400 ไร่ ประกอบไปด้วยเส้นทางการแข่งระดับยุโรป 1 วง และเส้นทางการแข่งขันแบบวงรี หรือเส้นทางการแข่งขันแบบอเมริกัน (indy style) อีก 1 วง ภายในทวินริง โมเตกิ มีสถานที่น่าสนใจมากมาย ทั้งสนามแข่งรถ ทวินริง ซึ่งเป็นสนามที่ใช้แข่งรถในการแข่งขันระดับโลกอย่าง โมโตจีพี(Moto GP) ซุปเปอร์ฟอร์มูล่า(Super Formula) ซุปเปอร์จีที(Super GT) เอ็มเอฟเจ ซุเปอร์ไบค์(MFJ Superbike) มอเตอร์ไซค์ไต่เขาชิงแชมป์โลก(Trial World Championship) นอกจากนี้ยังมีโรงแรมระดับ 5 ดาว 135 ห้อง ฮอนด้า คอลเลกชั่น ฮอลล์ สถานที่จัดแสดงผลิตภัณฑ์ที่โดดเด่นหลากหลายจากประวัติศาสตร์ที่ยาวนานกว่าครึ่งศตวรรษของฮอนด้า และป่าเฮลโล วูดส์ (Hello Woods) ป่าลูกโอ๊คและนัทหลากชนิด ที่มีชีวิตรูปแบบต่าง ๆ อยู่ร่วมกันตามระบบนิเวศ ดำเนินไปตามวัฏจักร และ ศูนย์ฝึกการขับขี่ปลอดภัย (Active Safety Training Park) ที่สามารถสัมผัสสถานการณ์อันตรายที่อาจเกิดขึ้นจริงบนท้องถนนในสภาพแวดล้อมที่ปลอดภัย ขณะสนุกสนานกับการขับขี่และบังคับรถ
แนวคิดหลักในการสร้างสนามแข่งทวินริง โมเตกิคือการอยู่ร่วมกับธรรมชาติ โดยพยายามรักษาธรรมชาติและผืนป่ารายรอบไว้ให้ได้มากที่สุด อีกทั้งยังรักษาระบบน้ำตามธรรมชาติ พยายามเพิ่มปริมาณป่าและต้นไม้ ใช้ทรัพยากรธรรมชาติอย่างคุ้มค่ามากที่สุด ทวินริง โมเตกิ ได้สร้างขึ้นให้กลมกลืนกับสภาพแวดล้อมซึ่งเป็นป่าโปร่ง และเทือกเขา ซึ่งหากไม่เข้ามาในทวินริงก็จะไม่ทราบเลยว่ามีสนามแข่งรถอยู่ที่นั่น
ฮอนด้า เอชอาร์-วี
ฮอนด้า เอชอาร์-วี () เป็นรถยนต์นั่งสมรรถนะสูงขนาดเล็กมาก ผลิยโดยบริษัทฮอนด้า ในปัจจุบันมีทั้งหมดสองโฉม โดยเอชอาร์-วีโฉมแรกนั้นมีพื้นฐานมาจากฮอนด้า โลโก้ ทำการตลาดในประเทศญี่ปุ่นและในแถบเอเชีย-แปซิฟิกบางประเทศระหว่างปี พ.ศ. 2542–2549 ส่วนเอชอาร์-วี รุ่นที่สองมีพื้นฐานมาจากฮอนด้า แจ๊ซ ทำการตลาดในทวีปอเมริกาเหนือ ทวีปออสเตรเลีย ประเทศบราซิล และบางประเทศในแถบเอเชียในปี พ.ศ. 2558
สำหรับตลาดในประเทศญี่ปุ่น ฮอนด้า เอชอาร์-วี ได้จำหน่ายในชื่อฮอนด้า วีเซล ซึ่งได้เริ่มจำหน่ายเมื่อปลายปี พ.ศ. 2556
สำหรับคำว่า เอชอาร์-วี (HR-V) เป็นอักษรย่อมาจากคำว่า Hi-rider Revolutionary Vehicle" หรือ Hip and Smart Runabout Vehicle" ฮอนด้า เอชอาร์-วี ถูกสร้างมาเพื่อตอบสนองความต้องการของผู้ที่ต้องการรถเอสยูวีที่มีประโยชน์ใช้สอยมาก อย่างเช่น มีห้องโดยสารขนาดกว้างขวางและมีขนาดสูง อีกทั้งมีทัศนวิสัยที่ดี มีประสิทธิภาพสูงและมีอัตราการใช้เชื้อเพลิงที่ต่ำ
มาสค์ไรเดอร์นาเดชิโกะ
เธอเป็นพลังงานบางอย่างจากอวกาศและได้ลงมายังโยกและได้ก็อบปี้ร่างเด็กสาวจากโรงเรียนอืนและได้ตกลงมายังโรงเรียนที่พวกเกนทาโร่อยู่และได้ช่วยใว้และเธอได้ก็อปปี้พลังของเก็นทาโร่จนสามารถแปลงร่างเป็นมาสไรเดอร์นาเดชิโกะสวิชที่ใช้ได้มีแค่เบอร์1(ร็อกเก็ต)กับ4(เรดาร์)และสุดท้ายเธอได้ไปในอวกาศและได้กลับมาในเดอะมูฟวี่มาสไรเดอร์วิซาร์ดประทะโฟรเซ่
โลกเก่า
โลกเก่า () ประกอบด้วยทวีปแอฟริกา ทวีปยุโรป และทวีปเอเชีย ซึ่งเป็นที่รับรู้ของชาวยุโรป ชาวแอฟริกัน และชาวเอเชีย ก่อนการค้นพบทวีปอเมริกา ตรงข้ามกับ "โลกใหม่" ซึ่งหมายถึงทวีปอเมริกาเหนือ,ทวีปอเมริกาใต้และโอเชียเนีย
มาลัย (พืช)
มาลัย (ภาษาอูรดู: فالسہ , ภาษาฮินดี: फ़ालसा ) เป็นพืชในวงศ์ Tiliaceae เป็นไม้ผลัดใบ เปลือกหยาบสีเทา กิ่งห้อยลง กิ่งอ่อนมีขนแข็งห่อหุ้มหนาแน่น ใบเดี่ยว ร่วงง่าย ใบด้านบนมีขนปกคลุม ด้านล่างมีผงรังแค ดอกช่อ สีเหลือง ผลสดแบบเมล็ดเดียวแข็ง รูปกลมเป็นพูไม่ชัดเจน สีแดงหรือสีม่วง เนื้อผลนุ่ม มีเส้นใย สีขาวแกมเขียว รสเปรี้ยว เป็นไม้พื้นเมืองในแถบเทือกเขาหิมาลัย ในปากีสถานและอินเดีย นิยมปลูกในอินเดีย ปากีสถาน บังกลาเทศ ในเอเชียตะวันออกเฉียงใต้พบทางภาคเหนือของไทยและเกาะลูซอน ประเทศฟิลิปปินส์
ผลสุก รับประทานเป็นของหวาน ในอินเดียทำเป็นเครื่องดื่ม เนื้อไม้ใช้ทำเครื่องใช้ เปลือกลำต้นใช้ควั่นเชือก สารเมือกที่ได้จากการทุบเปลือกใช้ในการผลิตน้ำตาลในอินเดีย ในอินเดียใช้ผลเป็นยาบำรุง เปลือกต้นใช้เป็นยาป้องกันอาการระคายเคือง ผลของพืชชนิดนี้รับประทานได้ มีการปลูกเพื่อนำผลไปขาย ใช้ทำเชอร์เบท ชาวสันทัลใช้รากรักษารูมาติก ใบใช้รักษาแผลเป็นหนอง พืชชนิดนี้เป็นพืชรุกรานในออสเตรเลียและฟิลิปปินส์
การบูร (พรรณไม้)
ประโยชน์ทางยา แก้ปวดท้องจุกเสียด ธาตุพิการ ขับลมในลำใส้ แก้ไอ
สถาบันเทคโนโลยีจิตรลดา
สถาบันเทคโนโลยีจิตรลดา () เป็นสถาบันอุดมศึกษาในกำกับของรัฐในประเทศไทย ตั้งอยู่ที่สำนักพระราชวัง สนามเสือป่า ถนนศรีอยุธยา แขวงสวนจิตรลดา เขตดุสิต กรุงเทพมหานคร ก่อตั้งขึ้นเมื่อปี พ.ศ. 2557 ดำเนินการโดยมูลนิธิสยามบรมราชกุมารี เพื่อโรงเรียนจิตรลดา
วิทยาลัยเทคโนโลยีจิตรลดา ก่อตั้งขึ้นโดยสมเด็จพระเทพรัตนราชสุดาฯ สยามบรมราชกุมารี องค์บริหารโรงเรียนจิตรลดา มีพระราชประสงค์จะขยายโอกาสการเรียนรู้ทางสายวิชาชีพจากระดับประกาศนียบัตรวิชาชีพ (ปวช.) ไปเป็นระดับอุดมศึกษา กระทั่งมูลนิธิสยามบรมราชกุมารี เพื่อโรงเรียนจิตรลดา ได้รับอนุญาตจากคณะกรรมการการอุดมศึกษาให้จัดตั้งสถาบันอุดมศึกษาเอกชน ประเภทวิทยาลัย เมื่อวันที่ 24 กุมภาพันธ์ พ.ศ. 2557
กระทั่งวันที่ 7 พฤศจิกายน พ.ศ. 2560 ในการประชุมคณะรัฐมนตรีที่ประชุมได้มีมติรับหลักการ ร่างพระราชบัญญัติสถาบันเทคโนโลยีจิตรลดา พ.ศ. ... ตามที่กระทรวงศึกษาธิการเสนอโดยสาระสำคัญของร่างพระราชบัญญัติฉบับนี้คือให้ควบรวมวิทยาลัยเทคโนโลยีจิตรลดาและโรงเรียนจิตรลดา (สายวิชาชีพ) เข้าด้วยกันและยกฐานะขึ้นเป็นสถาบันเทคโนโลยีจิตรลดามีสถานะเป็นสถาบันอุดมศึกษาในกำกับของรัฐ
ต่อมาในวันศุกร์ที่ 27 เมษายน พ.ศ. 2561 ในการประชุมสภานิติบัญญัติแห่งชาติ ครั้งที่ ๒๕/๒๕๖๑ ที่ประชุมได้มีมติรับหลักการร่างพระราชบัญญัติสถาบันเทคโนโลยีจิตรลดาในวาระแรกด้วยคะแนนเห็นด้วย 166 เสียง ไม่เห็นด้วย ไม่มี งดออกเสียง 5 เสียง
ในวันพฤหัสบดีที่ 21 มิถุนายน พ.ศ. 2561 ในการประชุมสภานิติบัญญัติแห่งชาติ ครั้งที่ ๓๕/๒๕๖๑ ที่ประชุมได้เห็นชอบในวาระที่ ๒ และ ๓ ให้ร่างพระราชบัญญัติสถาบันเทคโนโลยีจิตรลดาประกาศใช้เป็นกฎหมายด้วยคะแนนเห็นด้วย 199 เสียง ไม่เห็นด้วย ไม่มี งดออกเสียง 4 เสียง
ต่อมาในวันจันทร์ที่ 13 สิงหาคม พ.ศ. 2561 ได้มีการประกาศใช้ พระราชบัญญัติสถาบันเทคโนโลยีจิตรลดา พ.ศ. ๒๕๖๑ ซึ่งจะมีผลบังคับใช้ในอีก ๙๐ วันหลังจากประกาศในราชกิจจานุเบกษาคือในวันที่ 11 พฤศจิกายน พ.ศ. 2561
สถาบันเทคโนโลยีจิตรลดา เปิดทำการเรียนการสอน 2 คณะ ได้แก่
วอลเลย์บอลชายชิงแชมป์โลก รุ่นอายุไม่เกิน 23 ปี 2015
วอลเลย์บอลชายชิงแชมป์โลก รุ่นอายุไม่เกิน 23 ปี 2015 เป็นการแข่งขันวอลเลย์บอลชายรุ่นอายุไม่เกิน 23 ปี มีกำหนดจัดขึ้นที่ ดูไบ, สหรัฐอาหรับเอมิเรตส์ ระหว่างวันที่ 24–31 สิงหาคม พ.ศ. 2558 นับเป็นครั้งที่สองของการแข่งขันวอลเลย์บอลชายรุ่นอายุไม่เกิน 23 ปี
รูปแบบการแข่งขันจะมี 12 ทีมแบ่งออกเป็นสองกลุ่ม กลุ่มละ 6 ทีม เล่นในรูปแบบพบกันหมดในแต่ละกลุ่ม 2 ทีมที่ดีที่สุดในแต่ละกลุ่มจะผ่านเข้ารอบรองชนะเลิศ ส่วนทีมที่ได้ลำดับที่ 3–4 ผ่านเข้ารอบชิงอันดับที่ 5–8
สหพันธ์วอลเลย์บอลระหว่างประเทศ อนุญาตให้มีทีมจากเข้าร่วมการแข่งขันได้ทั้งหมดทวีปละ 2 ทีม คัดเลือกจากการแข่งขันชิงแชมป์ทวีป หรือขึ้นอยู่กับดุลยพินิจของแต่ละสหพันธ์
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
วอลเลย์บอลหญิงชิงแชมป์โลก รุ่นอายุไม่เกิน 23 ปี 2015
วอลเลย์บอลหญิงชิงแชมป์โลก รุ่นอายุไม่เกิน 23 ปี 2015 () มีกำหนดจัดขึ้นใน อังการา, ประเทศตุรกี ระหว่างวันที่ 12–19 สิงหาคม พ.ศ. 2558
รูปแบบการแข่งขันจะมี 12 ทีมเข้าร่วมแข่งขัน แล้วแบ่งออกเป็นสองกลุ่ม กลุ่มละ 6 ทีม แข่งขันแบบพบกันหมด โดย 2 ทีมที่มีคะแนนสูงสุดในแต่ละกลุ่มจะผ่านเข้าไปในรอบรองชนะเลิศ ส่วนทีมที่มีคะแนนเป็นลำดับที่ 3–4 ในแต่ละกลุ่มจะผ่านเข้าไปในรอบจัดอันดับ 5–8 และทีมที่มีคะแนนเป็นลำดับที่ 5–6 ในลำดับกลุ่ม จะได้อันดับที่ 9
สหพันธ์วอลเลย์บอลระหว่างประเทศ อนุญาตให้มีทีมเข้าร่วมการแข่งขันได้ทั้งหมดทวีปละ 2 ทีม คัดเลือกจากการแข่งขันชิงแชมป์ทวีป หรือขึ้นอยู่กับดุลยพินิจของแต่ละสหพันธ์
การจับฉลากแบ่งสายของแต่ละกลุ่มโดยใช้วิธีสลับฟันปลาจากการจัดอันดับโลก U20 ตัวเลขในวงเล็บหมายถึงอันดับโลก ยกเว้นเจ้าภาพอันดับที่ 4
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
สหพันธ์วอลเลย์บอลนานาชาติจำหน่ายลิขสิทธิ์การถ่ายทอดโทรทัศน์ ให้แก่บริษัท บางกอกเอ็นเตอร์เทนเมนต์ จำกัด (BEC) ได้รับลิขสิทธิ์เพียงผู้เดียวในการถ่ายทอดการแข่งขันวอลเลย์บอลหญิงรุ่นอายุไม่เกิน 23 ปีชิงแชมป์โลก 2015 ผ่านทาง สถานีวิทยุโทรทัศน์ไทยทีวีสีช่อง 3 (เฉพาะช่อง 3 ออริจินอล และ ช่อง 3 HD รวมถึงช่อง 3 SD ในบางคู่ ) จะทำการถ่ายทอดสดการแข่งขันในครั้งนี้ โดยจะถ่ายทอดสดเฉพาะคู่ของสาวไทยลงแข่งขัน ทุกคู่ถ่ายทอดสดในเวลา 17:45 นาฬิกา (ยกเว้นนัดที่วอลเลย์บอลหญิงทีมชาติไทยพบกับทีมชาติจีน วันที่ 12 สิงหาคม 2558 เนื่องจากไทยทีวีสีช่อง 3 ร่วมกับ โทรทัศน์รวมการเฉพาะกิจแห่งประเทศไทย ถ่ายทอดสดพิธีจุดเทียนชัยถวายพระพรเนื่องในวโรกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ โดยหลังการถ่ายทอดสดการจุดเทียนชัยฯสิ้นสุดลง จึงมีการนำมาออกอากาศเป็นเทปในเวลา 20:00 น.)
วรนิษฐ์ ถาวรวงศ์
วรนิษฐ์ ถาวรวงศ์ เกิดวันที่ 9 ตุลาคม พ.ศ. 2539 เป็นนักร้องและนักแสดงชาวไทย เธอเป็นบุตรคนที่สองของครอบครัว มีพี่ชาย 1 คน ชื่อ จิรกิตติ์ ถาวรวงศ์ วรนิษฐ์จบการศึกษาระดับมัธยมในแผนการเรียน ศิลป์-คำนวณ ที่โรงเรียนสตรีวิทยา 2 ปัจจุบันกำลังศึกษาในระดับปริญญาตรี ชั้นปีที่ 4 คณะมนุษยศาสตร์ ภาควิชาสื่อสารมวลชน มหาวิทยาลัยเกษตรศาสตร์ เริ่มเป็นที่รู้จักจากผลงานการโคฟเวอร์ร้องเพลงในวง Be Elegance และ "Ugly Duckling รักนะเป็ดโง่"
ฮิคารุเซียนโกะ (เกม)
ฮิคารุเซียนโกะ (; ) เป็นซอฟต์แวร์เกมสำหรับเกมบอยแอดวานซ์ ที่ได้รับการเปิดตัวจากโคนามิเมื่อวันที่ 25 ตุลาคม ค.ศ. 2001
โดยเป็นคาแรคเตอร์เกม ที่อิงมาจากซีรีส์"ฮิคารุเซียนโกะ" ซึ่งเป็นการ์ตูนที่เกี่ยวกับหมากล้อม และได้มีเกมภาคต่อคือฮิคารุเซียนโกะ 2 ที่ได้รับการเปิดตัว ณ วันที่ 18 กรกฎาคม ค.ศ. 2002 และฮิคารุเซียนโกะ 3 ที่ได้รับการเปิดตัว ณ วันที่ 20 มีนาคม ค.ศ. 2003
เรื่องราวของเกมภาคนี้จะมีความสอดคล้องกับการ์ตูนต้นฉบับ ผู้เล่นจะเป็นฮิคารุ ผู้เป็นนักเรียนของโรงเรียนมัธยมต้นฮาเซะ เขาได้เข้าร่วมชมรมหมากล้อมและได้มีโอกาสแข่งขันกับโทยะ อากิระ
เกมภาคนี้ประกอบไปด้วยโหมดเนื้อเรื่อง โหมดเลือกคู่แข่ง และโหมดฝึกฝน (ขนาดของกระดานสามารถเลือกได้ทั้ง 9 เส้น, 13 เส้น และ 19 เส้น), โหมดเชื่อมต่อกับคู่แข่งอื่น (จำเป็นต้องมีสายเคเบิลเชื่อมต่อ), โจทย์หมากล้อม (ระดับแรกเริ่ม, ระดับกลาง, ระดับสูง 100 คำถาม+α) และโหมดตั้งค่า ซึ่งในระดับยาก ซีพียูฝ่ายตรงข้ามจะใช้เวลาคิดค่อนข้างนาน
ฮิคารุได้กลายเป็นนักศึกษาวัยหนุ่มผู้มีความมุ่งมั่น ภาคนี้มีการปรับปรุงเอฟเฟกต์เสียงเพิ่มเติม รวมถึงมีรูปแบบของคอลเลกชันหมากล้อม
เหตุการณ์เรื่องราวต่าง ๆ ในภาคนี้จะมีความใกล้ชิดกับตัวละครแต่ละตัว ตลอดจนมีโหมดเอาตัวรอดและโหมดการแข่งขัน
เป็นซอฟต์แวร์เกมที่จัดทำขึ้นสำหรับระบบเกมคิวบ์ และได้มีการทำเป็นตลับเกมบอยแอดวานซ์สำหรับดาวน์โหลดโดยเฉพาะ ที่สามารถดาวน์โหลดและเล่นได้จากการเชื่อมโยงโดยจอยแครี
โหมดเนื้อเรื่องจะเป็นการรวมจาก"ภาคแรก" และ"ภาค 2" นอกจากนี้ ใน"ภาค 3" ยังสามารถเล่นแบบจับคู่ ซึ่งเป็นการเล่นแบบ 2 ต่อ 2 ได้ถึง 4 คน
ตามข้อมูลที่ปรากฏบนเว็บไซต์"นินเท็นโดเวิลด์รีพอร์ต" ณ วันที่ 30 มีนาคม ค.ศ. 2002 ได้มีการเผยว่า "ฮิคารุเซียนโกะ" สำหรับระบบเกมบอยแอดวานซ์ สามารถทำยอดจำหน่ายติดอันดับของตาราง"เดอะแฟมิซือท็อป 30" โดยเกมนี้สามารถทำยอดจำหน่ายรวมในช่วงนั้นได้ถึง 119,341 ชุด
พรรคคอมมิวนิสต์อินโดนีเซีย (แดง)
พรรคคอมมิวนิสต์อินโดนีเซีย (แดง) () เป็นพรรคการเมืองในอินโดนีเซียที่แยกตัวออกมาจากพรรคคอมมิวนิสต์อินโดนีเซียใน พ.ศ. 2490 บุคคลสำคัญในกลุ่มนี้ที่แยกตัวออกมาได้แก่ โมฮามัด โจนี, อามีร์ ฮูซิน และแอล. อา. กาซิม ในวันที่ 8-9 มีนาคม พ.ศ.2490 พวกเขาได้ก่อตั้งพรรคคอมมิวนิสต์แดงขึ้นมา เหตุที่แยกตัวออกมาเพราะมีความเห็นต่างกันเรื่องความเป็นผู้นำของซาร์โจโนในพรรคมากกว่าปัญหาในด้านทฤษฎี โจโนได้ต่อต้านแนวคิดของซาร์โจโนในการเปิดโอกาสให้มีการเจรจากับเนเธอร์แลนด์
พรรคคอมมิวนิสต์อินโดนีเซียได้ประกาศต่อต้านการแยกตัวและถือว่าตนเองเป็นตัวแทนของพรรคลัทธิมากซ์-เลนินเพียงพรรคเดียวในอินโดนีเซีย ในเดือนกรกฎาคม พ.ศ. 2491 พรรคคอมมิวนิสต์แดงเป็นหนึ่งในพรรคการเมือง 20 พรรค ที่ลงนามสนับสนุนโปรแกรมแห่งชาติ
กองทัพรัฐชานเหนือ
กองทัพรัฐชานเหนือ () เป็นกลุ่มติดอาวุธและเรียกร้องเอกราชของรัฐชาน เน้นชาตินิยมไทใหญ่ เป็นกลุ่มที่ต่อสู้ต่อต้านสภาพัฒนาและสันติภาพแห่งรัฐในพม่า จัดเป็นกลุ่มติดอาวุธของพรรครัฐชานก้าวหน้า
พรรครัฐชานก้าวหน้าจัดตั้งขึ้นใน พ.ศ. 2514 โดยมีกองทัพรัฐชานเหนือเป็นกลุ่มติดอาวุธ กองทัพได้เซ็นสัญญาสงบศึกกับทหารพม่าใน พ.ศ. 2532 หลังการเจรจากับสภาฟื้นฟูกฎหมายและกฎระเบียบแห่งรัฐ และได้ปกครองตนเองในเขตพิเศษ 3 ซึ่งเป็นพื้นที่ภายในรัฐชาน ประกอบด้วย น้ำคำ ลางโค สีป้อ จอกแม เมืองสู ตังยาง เมืองใย เกสี และลาชิว ในขณะนั้น กลุ่มติดอาวุธมีทหารประมาณ 4.000 คน หลังจากเซ็นสัญญาสงบศึก กองทัพพม่ายังคงโจมตีพื้นที่ของกองทัพรัฐชานภาคเหนือ ต่อมา ใน พ.ศ. 2548 พม่าต้องการให้กลุ่มนี้เปลี่ยนเป็นกองทัพป้องกันชายแดน สองในสามของกลุ่มยินดี แต่ที่เหลือปฏิเสธ ใน พ.ศ. 2557 กลุ่มนี้ได้ปะทะกับทหารพม่าในเกนสี มันซา และมีการสู้รบที่เมืองสูด้วย
ตะคีนโซ
โซ หรือ ตะคีนโซ หรือ ทะขิ่นโส (, ) เกิดเมื่อ พ.ศ. 2449 เป็นสมาชิกร่วมก่อตั้งพรรคคอมมิวนิสต์พม่าเมื่อ พ.ศ. 2472 และเป็นหนึ่งในตะคีน 30 คนที่ร่วมมือกับอองซานในการต่อสู้กับอังกฤษและญี่ปุ่นตามลำดับ ชีวิตส่วนใหญ่ของตะคีนโซหมดไปกับการต่อสู้ใต้ดินกับพรรคคอมมิวนิสต์ (พม่า) หรือพรรคธงแดงที่แยกตัวออกมาจากพรรคธงขาว เขาถูกกองทัพพม่าจับตัวได้ใน พ.ศ. 2513 และปล่อยตัวใน พ.ศ. 2517 หลังเหตุการณ์การก่อการกำเริบ 8888 ตะขิ่นโซเข้าร่วมกับพรรคเอกภาพและสันติภาพเพื่อเตรียมเข้าร่วมการเลือกตั้ง พ.ศ. 2533 แต่เขาเสียชีวิตไปก่อนเมื่อ 6 พฤษภาคม พ.ศ. 2532
นักรบนักศึกษาพม่า
นักรบนักศึกษาพม่า (Vigorous Burmese Student Warriors; ภาษาพม่า: မြန်မာ ကျောင်းသား စစ်သည်တော်များ အဖွဲ့ ) เป็นองค์กรที่ต่อต้านการปกครองของกองทัพพม่า องค์กรนี้กลายเป็นองค์กรก่อการร้ายในพ.ศ. 2542 หลังจากที่บุกยึดสถานทูตพม่าในกรุงเทพ
หลังการเลือกตั้ง พ.ศ. 2533 ในพม่า นักศึกษาพม่าหัวรุนแรงจำนวนหนึ่งได้หนีออกนอกประเทศไปยังประเทศเพื่อนบ้านรวมทั้งประเทศไทย องค์กรนี้ก่อตั้งในเดือนสิงหาคม พ.ศ. 2542 แนวทางการต่อสู้ขององค์กรนี้ตรงกันข้ามกับการต่อสู้อย่างสันติของแนวร่วมประชาธิปไตยของมวลนักศึกษาพม่า ในวันที่ 1 ตุลาคม พ.ศ. 2542 สมาชิกของกลุ่มนี้ได้บุกเข้าสถานทูตพม่าในประเทศไทยและจับคนในสถานทูตเป็นตัวประกัน 89 คน กลุ่มนี้เรียกร้องการเจรจาอย่างเปิดเผยระหว่างสันนิบาตแห่งชาติเพื่อประชาชาติและรัฐบาลพม่า และจัดตั้งรัฐสภาตามผลการเลือกตั้ง พ.ศ. 2533 ต่อมา กลุ่มนี้ได้ยอมปล่อยตัวประกัน และรัฐบาลไทยจัดเฮลิคอปเตอร์ไปส่งกลุ่มดังกล่าวที่ชายแดนไทย-พม่า
สถาบันวัฒนธรรมประชาชน
สถาบันวัฒนธรรมประชาชน (Institute of People's Culture) หรือเลิมบากา เกอบูดายาอัน รักยัต (Lembaga Kebudajaan Rakjat) หรือเรียกในชื่อว่าเลอกรา (Lekra) เป็นขบวนการเรียนรู้เชิงสังคมที่มีความเกี่ยวข้องกับพรรคคอมมิวนิสต์อินโดนีเซีย ก่อตั้งเมื่อ พ.ศ. 2493 เลอกราได้ชักนำให้ศิลปินและนักเขียนดำเนินรอบตามหลักการสัจจสังคมนิยม กลุ่มนี้ถูกคว่ำบาตรไปพร้อมกับพรรคคอมมิวนิสต์หลังการเกิดขึ้นของขบวนการ 30 กันยายน 
เลอกราก่อตั้งในเดือนสิงหาคม พ.ศ. 2493 โดย เอ. เอส. ดารมาซึ่งเป็นเลขาธิการทั่วไปคนแรก การตั้งองค์กรนี้เป็นการตอบสนองต่อขบวนการเกอลังฆังซึ่งขบวนการเชิงสัจจนิยมและชาตินิยม กลุ่มนี้ได้ตีพิมพ์หนังสือมูกามิดะห์ (Mukamidah) ซึ่งหมายถึงการำเข้ามา และเป็นการเรียกร้องให้คนหนุ่มสาวโดยเฉพาะศิลปินและนักเขียน ให้เข้ามาร่วมก่อตั้งสาธารณรัฐประชาธิปไตยประชาชน ต่อมาใน พ.ศ. 2499 เลอกราได้ออกมาเชิญชวนอีกครั้งที่มีพื้นฐานบนสัจจสังคมนิยม ซึ่งเรียกร้องให้ศิลปินสนับสนุนความก้าวหน้าของสังคมและสะท้อนความเป็นจริงของสังคม แทนที่จะแสดงถึงจิตใจและอารมณ์ของมนุษย์ เลอกราจัดการประชุมระดับนานาชาติครั้งแรกที่สุรการ์ตาใน พ.ศ. 2502 ซึ่งได้เชิญประธานาธิบดีซูการ์โนเข้าร่วมด้วย
ใน พ.ศ. 2505 เลอกราได้เริ่มแสดงเสียงเรียกร้องให้ต่อต้านขบวนการของบุคคลต่างๆรวมทั้งผู้นำทางศาสนา ฮัขญี อัลดุล มาลิก การิม อัมรุลเลาะห์ และเอกสารของ เฮชบี ญาสซีน ตั้งแต่ พ.ศ. 2506 เป็นต้นมา เลอกราประกาศว่ามีสมาชิกราว 100,000 คนและมีสาขา 200 แห่ง และเริ่มถูกจับตาโดยกองกำลังรักษาความมั่นคงของกองทัพโดยใกล้ชิด หลังจากรัฐประหารที่ล้มเหลวในวันที่ 30 กันยายน มีการสังหารผู้ที่เกี่ยวข้องกับคอมมิวนิสต์อย่างกว้างขวาง เลอกราถูกมองว่าเป็นองค์กรที่เกี่ยวข้องกับคอมมิวนิสต์ในที่สุดองค์กรนี้ถูกคว่ำบาตรไป
โรลันโด นาบาร์เรเต
โรลันโด นาบาร์เรเต (Rolando Navarrete) นักมวยสากลชาวฟิลิปปินส์ เกิดเมื่อ 14 กุมภาพันธ์ พ.ศ. 2500 ที่จังหวัดโกตาบาโตเดลซูร์ สถิติการชก 74 ครั้ง ชนะ 57 (น็อก 33) เสมอ 3 แพ้ 14 
นาบาร์เรเตขึ้นชกมวยสากลครั้งแรกเมื่อ 17 กุมภาพันธ์ พ.ศ. 2516 ชนะคะแนน เอดดี คลีเมนทอส จากนั้น ขึ้นชกชนะเป็นส่วนใหญ่ที่ ฟิลิปปินส์ จนได้ครองแชมป์ฟิลิปปินส์รุ่นแบนตัมเวตเมื่อ 15 กุมภาพันธ์ พ.ศ. 2518 ชนะคะแนน คอนราโด วาสเควซ แต่พอป้องกันแชมป์ครั้งแรกก็แพ้คะแนน เฟอร์นานโด กาบาเนลา เสียแชมป์ไปเมื่อ 1 ตุลาคม พ.ศ. 2518 จากนั้น นาวาเรตตเตขึ้นชกนอกรอบ ชนะน็อก เบอร์นาเบ้ วิลลาแคมโป อดีตแชมป์โลกชาวฟิลิปปินส์ในยกที่ 2 เมื่อ พ.ศ. 2519 และได้ชิงแชมป์ OPBF รุ่นแบนตัมเวตที่ว่างที่เกาหลีใต้เมื่อ 17 มิถุนายน พ.ศ. 2520 แพ้คะแนน คิม ยุงชิกไม่ได้แชมป์ เคยชกแพ้น็อก ถนอมจิต สุโขทัย ยก 9 ที่ ฟิลิปปินส์ จากนั้น ได้ครองแชมป์ฟิลิปปินส์รุ่นเฟเทอร์เวตและซูเปอร์เฟเทอร์เวต ใน พ.ศ. 2521 และได้ชกแก้มือกับถนอมจิตอีกครั้ง ใน พ.ศ. 2522 แต่ทำได้แค่เสมอ
นาบาร์เรเตยังคงชกชนะอย่างต่อเนื่องจนได้ชิงแชมป์โลกรุ่นซูเปอร์เฟเทอร์เวต WBC เมื่อ 27 เมษายน พ.ศ. 2523 แพ้น็อก อเล็กซิส อากูเอลโล ยก 5 ที่เปอร์โตริโก ไม่ได้แชมป์ นาบาร์เรเตขึ้นชกชนะรวดที่ ฮาวายอีก 4 ครั้ง ก็ได้ครองแชมป์ NABF รุ่นซูเปอร์ฟลายเวต เมื่อ 19 พฤษภาคม พ.ศ. 2524 ชนะคะแนน จอห์นนี่ ซาโต ที่ ฮาวาย จากนั้น ได้ชิงแชมป์โลกรุ่นซูเปอร์เฟเทอร์เวต WBC อีกครั้งเมื่อ 29 สิงหาคม พ.ศ. 2524 คราวนี้เป็นฝ่ายชนะน็อก คอร์นีเลียส โบซา-เอ็ดเวิร์ด ยก 5 ที่ อิตาลี ได้แชมป์มาครอง ป้องกันแชมป์ได้ 1 ครั้ง ก่อนจะเสียแชมป์ไปเมื่อ 29 พฤษภาคม พ.ศ. 2525 แพ้น็อก ราฟาเอล ลิมอน ยก 12 ที่ สหรัฐ
หลังจากเสียแชมป์โลก นาบาร์เรเตขึ้นชกชนะอีก 4 ครั้ง ก่อนจะไปชกแพ้น็อก มาริโอ มาร์ติเนซ ยก 5 ที่สหรัฐใน พ.ศ. 2527 จากนั้น เขาหยุดชกไป 4 ปี กลับมาชกอีกครั้งใน พ.ศ. 2531 และขึ้นชกชนะเป็นส่วนใหญ่แต่ก็ไม่มีโอกาสชิงแชมป์โลก และยังชกแก้มือ ชนะคะแนน ราฟาเอล ลิมอน คู่ปรับเก่าที่เคยเสียแชมป์โลกให้ได้สำเร็จ ใน พ.ศ. 2531 นาบาร์เรเตได้ชิงแชมป์อีกครั้งเดียวเมื่อ 17 กุมภาพันธ์ พ.ศ. 2533 โดยขึ้นชิงแชมป์เงารุ่นไลต์เวต WBC แพ้คะแนนโดยเทคนิค รามอน มาร์เชนา นาบาร์เรเตขึ้นชกครั้งสุดท้ายเมื่อ 31 กรกฎาคม พ.ศ. 2534 แพ้น็อก วิลเลียม มากาฮิน ยก 6 ที่ ฟิลิปปินส์ แล้วก็แขวนนวมไป
สถิติการชก boxrec.com
ณัฐพล สุวะดี
ณัฐพล อัครพงศ์ปรีชา (เดิมยศ ว่าที่พันตรี, เคยใช้นามสกุลเก่า สุวะดี) อดีตนายทหารประจำหน่วยบัญชาการถวายความปลอดภัยรักษาพระองค์ กระทรวงกลาโหม อดีตราชองครักษ์ เป็นบุตรของอภิรุจ และวันทนีย์ สุวะดี พื้นเพเดิมเป็นชาวสมุทรสาคร
ในเดือนพฤศจิกายน พ.ศ. 2557 ณัฐพลถูกออกหมายจับฐานร่วมกันข่มขืนใจให้กระทำการใดไม่กระทำการใด โดยทำให้กลัวว่าจะเกิดอันตรายต่อชีวิตร่างกาย หรือเสรีภาพ โดยมีอาวุธโดยร่วมกันตั้งแต่ห้าคนขึ้นไป และหน่วงเหนี่ยว หรือกักขัง หรือกระทำด้วยประการใดให้ผู้อื่นปราศจากเสรีภาพในร่างกาย และให้ผู้อื่นนั้นกระทำการใดให้แก่ผู้กระทำ หรือบุคคลอื่น และร่วมกันลักทรัพย์ จากกรณีเดียวกันกับพลตำรวจโท พงศ์พัฒน์ ฉายาพันธุ์ อดีตผู้บัญชาการตำรวจสอบสวนกลาง นอกจากนี้ณัฐพลยังถูกถอดยศทหาร และถูกไล่ออกจากราชการ
เครื่องราชอิสริยาภรณ์ถูกเรียกคืนทั้งหมดตั้งแต่ 24 ธันวาคม พ.ศ. 2557
รัฐมนตรีว่าการกระทรวงกลาโหมสหรัฐ
รัฐมนตรีกระทรวงกลาโหม () เป็นหัวหน้าและประธานบริหารกระทรวงกลาโหม อันเป็นกระทรวงหนึ่งของรัฐบาลกลางแห่งสหรัฐ อำนาจของรัฐมนตรีว่าการกระทรวงกลาโหมเหนือกองทัพสหรัฐอเมริกานั้นเป็นรองเพียงประธานาธิบดี ประธานาธิบดีแต่งตั้งรัฐมนตรีว่าการกระทรวงกลาโหมโดยคำแนะนำและยินยอมของวุฒิสภา เป็นสมาชิกคณะรัฐมนตรีโดยจารีตประเพณี และเป็นสมาชิกสภาความมั่นคงแห่งชาติตามกฎหมาย
บุคคลทีอยู่ในตำแหน่งรัฐมนตรีกลาโหมยาวนานที่สุด คือ โรเบิร์ต แม็กนามารา โดยดำรงตำแหน่งทั้งสิ้น 2,595 วัน และบุคคลที่ดำรงตำแหน่งยาวนานเป็นลำดับสอง คือ ดอนัลด์ รัมส์เฟลด์ ดำรงตำแหน่งทั้งสิ้น 2,585 และผู้ที่ดำรงตำแหน่งสั้นที่สุด คือ วิลเลียม พี. คลีเมนต์ส ดำรงตำแหน่งเพียง 39 วัน
สมุลแว้ง
สมุลแว้ง [สะ-หฺมุน-ละ-แว้ง], ขนุนมะแวง, อบเชยญวน หรือ ฝนแสนห่า () เป็นพืชในวงศ์ Lauraceae เป็นไม้ยืนต้นขนาดเล็ก เปลือกหอม หนา ลอกได้เป็นแผ่น ไม่ค่อยแตกกิ่ง เปลือกสีอมเทา ใบเดี่ยว เนื้อใบหนาคล้ายหนัง ใบรูปรี ด้านบนของใบมีเส้นแขนงใบออกจากจุดโคนใบเป็นร่องลึกเด่นชัด 3 เส้น ก้านใบค่อนข้างใหญ่ ช่อดอกออกที่ปลายยอด ดอกออกเป็นช่อใหญ่ แตกแขนงใกล้ยอด ผลมีเนื้อ อวบน้ำ รูปรีหรือค่อนข้างกลม
สมุลแว้งใช้เป็นพืชสมุนไพร พบครั้งแรกในไทยที่อำเภอบ่อไร่ จังหวัดตราด เมื่อ 29 พฤศจิกายน พ.ศ. 2467 โดยหมอคาร์ ชาวไอริช พืชชนิดนี้เดิมใช้ชื่อวิทยาศาสตร์ว่า" Temmodaphne thailandica" ซึ่งชื่อสปีชีส์ตั้งเป็นเกียรติแก่ประเทศไทย ส่วนชื่อสกุลตั้งเป็นเกียรติให้กับ ศ.ดร. เต็ม สมิตินันท์
เฮียเฮียะ
เฮียเฮียะ (艾葉, จีนแต้จิ๋ว: hian7 hiêh8, ) หรือ เหี่ยเฉียะ ในภาษาจีนแต้จิ๋ว ภาษาจีนกลางเรียกไอ้เยี่ยหรือไอ้เย่ (艾葉, พินอิน: ài-yè "อ้ายเย่") ภาษามลายูเรียกอูลัมมักวัน เป็นไม้ล้มลุกอายุหลายปีและเป็นพืชท้องถิ่นในจีน ญี่ปุ่น และไซบีเรีย ใบสีเทาเขียว มีขนนิ่มๆอยู่ประปราย ด้านล่างสีเทาขาว มีขนจำนวนมาก ใช้เป็นยาสมุนไพร รักษาตับ ม้าม และ ไตใบใช้เป็นยาแก้ไอขับเสมหะใช้เป็นยาห้ามเลือด บรรเทาปวด ชาวโอรังอัซลีในรัฐเประก์ ประเทศมาเลเซียใช้ใบสดเคี้ยวแก้ไอ
ราชวงศ์เการพ
ในเรื่องมหาภารตะ เการพ เป็นกลุ่มพี่น้อง 101 คน ที่สืบเชื้อสายจากท้าวธฤตราษฎร์ ประสูติจากพระนางคานธารีธิดาของแห่งนครคันธาระ
เส้นคอสมิค
เส้นคอสมิค เป็นสมมติฐานข้อบกพร่องทางวิชาโทโพโลยี 1 มิติ (topological defect) ซึ่งอาจจะเกิดขึ้นในระหว่างการทำลายความสมมาตร (symmetry breaking) ของการเปลี่ยนเฟส (phase transition) ของเอกภพในช่วงยุคต้น ๆ เมื่อทอพอโลยี (topology) ของแมนิโฟลด์สุญญากาศ (vacuum) ที่เกี่ยวข้องกับความสมมาตรนี้ได้เกิดการทำลายแตกหักลงไม่ได้ถูกเชื่อมโยงแบบเชิงเดียว (simply connected) เข้าด้วยกัน
ชัค เฮเกล
ชาลส์ ทิโมธี เฮเกล () หรือ ชัค เฮเกล () เป็นนักการเมืองชาวอเมริกันซึ่งเคยตำแหน่งรัฐมนตรีว่าการกระทรวงกลาโหมสหรัฐอเมริกาคนที่ 24 ตั้งแต่เดือนกุมภาพันธ์ ค.ศ. 2013–2015 และเป็นสมาชิกวุฒิสภาจากรัฐเนแบรสกา ตั้งแต่ ค.ศ. 1995 ถึง 2009
ในการเลือกตั้งประธานาธิบดีสหรัฐอเมริกา ค.ศ. 2008 เฮเกลเป็นหนึ่งในบุคคลที่ถูกมองว่า จะได้เข้าร่วมคณะรัฐมนตรีสหรัฐ ไม่ว่าบารัค โอบามาหรือจอห์น แมคเคนจะชนะการเลือกตั้ง ทั้งนี้ระหว่างการเลือกตั้งนั้น จอห์น แมคเคนเคยให้สัมภาษณ์ "เดอะนิวยอร์กไทมส์" ว่า ""เป็นเกียรติอย่างยิ่งที่จะได้ชัคมาอยู่ด้วย เขาจะเป็นรัฐมนตรีฯ ต่างประเทศที่เยี่ยมยอด""
เมื่อเริ่มดำรงตำแหน่งรัฐมนตรีว่าการกระทรวงกลาโหมในกุมภาพันธ์ ค.ศ. 2013 ต่อจากลีออน พาเนตตาในเดือนพฤษภาคมปีเดียวกัน เขาได้เริ่มเดินทางเยือนหลายประเทศในเอเชียซึ่งในอดีตเคยเป็นฐานที่มั่นทางทหารของสหรัฐอเมริกาในยุคสงครามเย็น นี่เป็นหนึ่งในความพยายามของสหรัฐที่จะเข้าไปมีบทบาทในเอเชียหลังถอนตัวออกมานานนับทศวรรษ
ในเดือนกรกฎาคม 2013 เฮเกลแถลงข่าวผลการดำเนินงานที่ผ่านมาในตำแหน่งรัฐมนตรีว่าการกระทรวงกลาโหมของเขา จากวิกฤติการณ์ร่างกฎหมายว่าด้วยงบประมาณแผ่นใน ค.ศ. 2013 ก่อนหน้านั้น ทำให้เฮเกลเห็นว่าสหรัฐควรประหยัดงบประมาณด้านการทหาร หนึ่งในตัวเลือกที่เขาให้ความสำคัญ คือการลดขนาดของกองเรือบรรทุกเครื่องบินจาก 11 เหลือ 8 กองเรือ เฮเกลยังได้ผลักดันบรรดาเจ้าหน้าที่ระดับสูงของกองกำลังรักษาดินแดน (National Guard) ให้จัดสรรเงินและสิทธิประโยชน์แก่เจ้าหน้าที่ที่มีสถานภาพเป็นคู่ครองรักร่วมเพศ ซึ่งเป็นหน่วยงานที่ขึ้นตรงต่อกระทรวงกลาโหมสหรัฐ
ระหว่างการดำรงตำแหน่งรัฐมนตรีว่าการกระทรวงกลาโหมของเขา ยังเป็นช่วงเวลาที่สหรัฐนั้นขัดแย้งกับรัสเซียอย่างรุนแรงที่สุดในรอบหลายปี อันเนื่องมาจากวิกฤตการณ์ไครเมีย นอกจากนี้ยังเป็นช่วงเวลาที่ในภูมิภาคอาหรับมีกลุ่มก่อการร้ายอิสลามหัวรุนแรงที่เรียกตนเองว่า รัฐอิสลามอิรักและเลแวนต์ ที่มีกำลังพลและอาวุธมาก เข้ายึดเมืองต่าง ๆ ในหลายชาติอาหรับและสังหารผู้คนอย่างโหดเหี้ยม ทำให้กองทัพสหรัฐและชาติพันธมิตรต้องออกปฏิบัติการปราบปราม
สิทธิศักดิ์ ตาระพัน
สิทธิศักดิ์ ตาระพัน เป็นนักฟุตบอลชาวไทย ปัจจุบัน เขาทำหน้าที่ร่วมกับสโมสรฟุตบอลราชนาวีในการแข่งขันไทยพรีเมียร์ลีก
สิทธิศักดิ์ ตาระพัน เคยทำหน้าที่ร่วมกับทีมสโมสรฟุตบอลธนาคารกรุงเทพในการแข่งขันไทยพรีเมียร์ลีก 2551 โดยในวันที่ 1 มีนาคมของปีดังกล่าว ทีมของเขาได้เสมอกับทีมสโมสรฟุตบอลมหาวิทยาลัยกรุงเทพ ที่ 0 ประตูต่อ 0
พ.ศ. 2555 สิทธิศักดิ์ได้เป็นนักฟุตบอลในสังกัดสโมสรฟุตบอลบีบีซียู ในการแข่งขันไทยพรีเมียร์ลีก โดยในวันที่ 2 มิถุนายน ทีมของเขาได้เป็นฝ่ายเสมอกับทีมสโมสรฟุตบอลบีอีซี เทโรศาสน ที่ 1 ประตูต่อ 1
วันที่ 28 เมษายน พ.ศ. 2556 สิทธิศักดิ์ได้ทำหน้าที่ร่วมกับสโมสรฟุตบอลบีบีซียู ในการแข่งขันยามาฮ่าลีกวัน โดยทีมของเขาได้เสมอกับทีมสโมสรฟุตบอล ปตท. ระยอง ที่ 1 ประตูต่อ 1
ศูนย์กีฬาอ่าวเซินเจิ้น
ศูนย์กีฬาอ่าวเซินเจิ้น () เป็นสนามกีฬาแห่งใหม่ตั้งอยู่ที่เมืองเซินเจิ้น, มณฑลกวางตุ้ง, ประเทศจีน ในปี ค.ศ. 2011 สนามกีฬาแห่งนี้จะเป็นสนามกีฬาหลักของ กีฬามหาวิทยาลัยโลกฤดูร้อน 2011
ยิน
"จิน" หรือ ยิน() เป็นเหล้าที่ทำมาจากข้าวบาร์เล่ย์ผสมกับผลจูนิเปอร์และสมุนไพรต่างๆ โดยประเทศต้นตำรับที่ผลิตขึ้นมาคือประเทศเนเธอร์แลนด์
การผลิตเหล้าจิน เพิ่งจะเริ่มในปลายศตวรรษที่ 16 การทำเหล้าเจนีเวอร์ของชาวดัชในยุคแรก ใช้มอล์ทของข้าวบาร์เลย์ผสมกับวิสกี้ไรย์และหมักกลั่นก็กลั่นด้วยพอทสตีลล์ขนาดจิ๋ว ออกมาเป็นน้ำเหล้าดีกรีขนาดปานกลาง คือ 70 - 85 ดีกรีระบบยุโรปเมื่อปล่อยให้แอลกอฮอล์เย็นตัวลงประมาณ 2-3 วัน ก็จะนำสุราดังกล่าวมาหมักซ้ำกับผลจูนีเปอร์และเครื่องเทศต่าง ๆ พอส่าได้ที่แล้วก็ลำเลียง ไปกลั่นซ้ำอีกหนหนึ่งในประเทศอังกฤษได้มีการผลิตเหล้าพิสดารไปอีกชนิดหนึ่งคือการ ใช้กากน้ำตาล (Molasses) เป็นวัตถุดิบในการ หมักกลั่นเหล้ายิน เมื่อผลิตสำเร็จรูปออกมาจึงเรียกเหล้าจินชนิดนี้ว่า "ไดร์จิน" หรือเหล้าจินที่มีได้เพิ่มน้ำตาลหรือความหวาน ซึ่งได้รับความนิยมจากคอทองแดงในมหานครลอนดอนมากโข ทุกวันนี้ประเทศอังฤษเป็นชาติที่ผลิตเหล้าจินได้มากเป็นอันดับหนึ่ง และเหล้าจินของอังกฤษก็ได้รับความนิยม จากนักเลงสุราสูงสุด
เกาะปูลูไว
เกาะปูลูไว หรือเกาะไว (Koh Wai; ภาษาเขมร: កោះពូលូវៃ, หรือ Poulo Wai หรือ Wai Islands)เป็นกลุ่มของเกาะขนาดเล็กสองเกาะที่ไม่มีผู้คนอยู่อาศัยในอ่าวไทย เกาะนี้อยู่ห่างจากชายฝั่ง 95 กิโลเมตร ไปทางตะวันตกเฉียงใต้ของจังหวัดพระสีหนุ อยู่ในเขตการปกครองของจังหวัดกำปอต เกาะทั้งสองอยู่ห่างกัน 1.4 กิโลเมตร
เกาะนี้ตั้งในพื้นที่ทับซ้อนทางทะเลระหว่างกัมพูชา ไทย และเวียดนาม ในเดือนพฤษภาคม พ.ศ. 2518 พื้นที่เกาะนี้และเกาะใกล้เคียงคือเกาะตางเป็นพื้นที่ที่เกิดเหตุการณ์มายาเกวซ อีกเดือนต่อมา เกิดการปะทะระหว่างกองทัพประชาชนเวียดนามกับเขมรแดงเพื่อแย่งสิทธิ์ครอบครองเกาะนี้ ทหารเวียดนามได้ออกจากเกาะไวในเดือนสิงหาคม เกาะไวเป็นสถานที่ที่ไม่ให้นักท่องเที่ยวไปเยือนเป็นเวลานาน ปัจจุบันสามารถเข้าไปท่องเที่ยวได้ แต่ระยะทางไกลเกินกว่าจะไปกลับได้ในวันเดียว ต้องค้างคืนที่เกาะ
เสียดาย (เพลงธงไชย แมคอินไตย์)
"เสียดาย" เป็นซิงเกิลแรกของธงไชย แมคอินไตย์ จากอัลบั้ม "ธ.ธง" (2536) ประพันธ์เนื้อร้องโดย สีฟ้า (นิ่ม สีฟ้า) แต่งทำนองและเรียบเรียงโดย กฤษณ์ โชคทิพย์พัฒนา
ในปี พ.ศ. 2552 เพลง "เสียดาย" ถูกขับร้องใหม่โดยวงบอดี้สแลม ออกจำหน่ายในวันที่ 26 มิถุนายน พ.ศ. 2552 มิวสิกวิดีโอนั้นเป็นรูปแบบแอนิเมชั่น โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่
พรรคอาเจะฮ์รุ่งเรืองปลอดภัย
พรรคอาเจะฮ์รุ่งเรืองปลอดภัย () เป็นพรรคการเมืองในระดับท้องถิ่นของอินโดนีเซีย เข้าร่วมการเลือกตั้งใน พ.ศ. 2552 ในจังหวัดอาเจะฮ์ ผู้นำพรรคคือ ฆาซาลี อับบัส ซึ่งเป็นนักร้อง กวี และเคยเป็นสมาชิกพรรคสหพัฒนาการมาก่อน พรรคนี้ได้ 8 ที่นั่งในอาเจะฮ์
สมเด็จพระมหาสังฆราช (เนิล เตียง)
พระสังฆราช (เที่ยง) เป็นพระสังฆนายกฝ่ายมหานิกายที่สำคัญในรัชกาลสมเด็จพระนโรดม ประสูติเมื่อ พ.ศ. 2366 ที่เมืองโพธิบาท เขตเคียนสวาย เมื่ออายุได้ 11 ปี เกิดสงครามสยาม-เวียดนาม ท่านถูกกวาดต้อนมาประเทศไทยพร้อมครอบครัว ต่อมาได้บวชเป็นสามเณรที่วัดในกรุงเทพฯ ต่อมาได้อุปสมบทเป็นนาคหลวงในสมัยรัชกาลที่ 3 เมื่อ พ.ศ. 2358
ต่อมาเมือพระองค์ด้วงได้ครองราชย์สมบัติในกัมพูชาได้นิมนต์พระภิกษุเที่ยงไปสืบศาสนาในกัมพูชาในกัมพูชาเมื่อ พ.ศ. 2393 ท่านได้เลื่อนสมณศักดิ์จนได้เป็นพระสังฆราชเมื่อ พ.ศ. 2402 ท่านมีบทบาทในการบูรณะวัดโบราณ และสร้างวิหารพระแก้วมรกต และสร้างวัดเพิ่มเติมขึ้น ท่านสิ้นพระชนม์เมื่อ 2 ตุลาคม พ.ศ. 2426
ฟุตบอลโลกหญิง 2015 รอบคัดเลือก
รอบคัดเลือกฟุตบอลโลกหญิง 2015 จำนวนของทีมในการแข่งขันรอบแบ่งกลุ่มจะขยายจาก 16 ทีม ไปเป็น 24 ทีม โดยมีจำนวนของการแข่งขันเพิ่มขึ้นจาก 32 คู่ ไปเป็น 52 คู่ เมื่อวันที่ 11 มิถุนายน ค.ศ. 2012 ทางฟีฟ่าได้ประกาศให้มีการเปลี่ยนแปลงการจัดสรรการคัดเลือกตำแหน่งของสหพันธ์ภาคพื้นทวีป คณะกรรมการบริหารฟีฟ่าได้อนุมัติการจัดสรรตาราง และแบ่งสายของแปดทีมใหม่ดังต่อไปนี้:แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องเคยพบกับทีมในกลุ่มของตนหนึ่งครั้ง และสองทีมที่ชนะของแต่ละกลุ่มจะเข้าสู่รอบรองชนะเลิศ ส่วนทีมที่ได้อันดับสามของทั้งสองกลุ่มจะเข้าแข่งขันเพื่อชิงที่ห้าและผ่านการคัดเลือกเข้าสู่ฟุตบอลโลกรอบสุดท้าย.
กลุ่ม เอ
กลุ่ม บี
ฟุตบอลหญิงทีมชาติญี่ปุ่น, ออสเตรเลีย, สาธารณรัฐประชาชนจีน และ สาธารณรัฐเกาหลีใต้ เข้ารอบสุดท้ายโดยอัตโนมัติ. ทีมชาติเวียตนาม และ ทีมชาติไทย แข่งขันรอบตัดเชือกอันดับห้า.
ฟุตบอลหญิงทีมชาติไทย ได้เข้ารอบสุดท้ายฟุตบอลโลกหญิงเป็นครั้งแรก.
แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องเคยพบกับทีมในกลุ่มของตนหนึ่งครั้ง ส่วนทีมที่ได้อันดับสองของทั้งสองกลุ่มจะเข้าแข่งขันเพื่อชิงที่สามและผ่านการคัดเลือกเข้าสู่ฟุตบอลโลกรอบสุดท้าย.
กลุ่ม เอ
กลุ่ม บี
ไนจีเรีย, แคเมอรูน และ โกตติวัวร์ ผ่านเข้ารอบสุดท้ายฟุตบอลโลกหญิง.
แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องเคยพบกับทีมในกลุ่มของตนหนึ่งครั้ง และสองทีมที่ชนะของแต่ละกลุ่มจะเข้าสู่รอบรองชนะเลิศ ส่วนทีมที่ได้อันดับสามจะเข้าแข่งขันรอบตัดเชือกโซนอเมริกา.
กลุ่ม เอ
กลุ่ม บี
สหรัฐอเมริกา, คอสตาริกา และเม็กซิโก ผ่านเข้ารอบสุดท้ายโดยอัตโนมัติ. ตรินิแดดและโตเบโก แข่งขันรอบตัดเชือกโซนอเมริกา.
แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องเคยพบกับทีมในกลุ่มของตนหนึ่งครั้ง และสองทีมที่ชนะของแต่ละกลุ่มจะเข้าสู่รอบรองชนะเลิศ ส่วนทีมที่ได้อันดับสามจะเข้าแข่งขันรอบตัดเชือกโซนอเมริกา.
กลุ่ม เอ
กลุ่ม บี
บราซิล และ โคลอมเบีย เข้ารอบสุดท้ายหญิงโดยอัตโนมัติ. เอกวาดอร์ แข่งขันรอบตัดเชือกโซนอเมริกา.
เอกวาดอร์ ได้เข้ารอบสุดท้ายฟุตบอลโลกหญิงเป็นครั้งแรก.
นิวซีแลนด์ เข้ารอบสุดท้ายฟุตบอลโลกหญิงโดยอัตโนมัติ.
กลุ่ม 1
กลุ่ม 4
กลุ่ม 7
กลุ่ม 2
กลุ่ม 5
กลุ่ม 3
กลุ่ม 6
เยอรมนี, สเปน, สวิตเซอร์แลนด์, สวีเดน, นอร์เวย์, อังกฤษ และ ฝรั่งเศส เข้ารอบสุดท้ายโดยอัตโนมัติ. อิตาลี, สก็อตแลนด์, เนเธอร์แลนด์ และ ยูเครน แข่งขันรอบตัดเชือก.
เนเธอร์แลนด์ ได้เข้ารอบสุดท้ายฟุตบอลโลกหญิงเป็นครั้งแรก.
รายชื่อผลงานของอะเว็นจด์เซเวนโฟลด์
รายชื่อผลงานของวงดนตรีเฮฟวีเมทัลอเมริกัน อะเว็นจด์เซเวนโฟลด์ () ตั้งแต่ปี ค.ศ. 2001 จนถึงปัจจุบัน ประกอบด้วยสตูดิโออัลบั้ม 6 อัลบั้ม, อัลบั้มบันทึกการแสดงสดและวิดีโออัลบั้มอย่างละ 1 อัลบั้ม, อีพี 2 อัลบั้ม, 18 ซิงเกิล, 3 ซิงเกิลโปรโมต และ 18 มิวสิกวิดีโอ
เจ้าชายซังกเย
องค์ชายซังกเย อีดัม (상계군 이담,常溪君 李湛, 1769 - 1786-11-20) เป็นองค์ชายแห่งราชวงศ์โจซอนมีพระนามแรกประสูติว่า อีจุน(이준,李濬) และมีฐานันดรศักดิ์เป็นพระราชปิตุลาของพระเจ้าชอลจง กษัตริย์องค์ที่ 25 แห่งโจซอน
องค์ชายซังกเยเป็นพระราชปนัดดาองค์โตในพระเจ้ายองโจและเป็นพระราชนัดดาองค์แรกในองค์ชายรัชทายาทซาโดโดยเป็นพระโอรสองค์แรกในองค์ชายอึนออนพระโอรสองค์ที่สามขององค์ชายรัชทายาทซาโด
ฮงกุกยอง ราชเลขาของพระเจ้าจองโจได้ขอให้พระเจ้าจองโจทรงรับองค์ชายซังกเยเป็นพระโอรสบุญธรรมให้แก่พระสนมวอนบิน ตระกูลฮง แห่งพยองซานที่เป็นน้องสาวของตนซึ่งสิ้นพระชนม์ตั้งแต่เข้าวังมาได้เพียง1ปีเท่านั้น
เมื่อพระเจ้าจองโจทรงรับองค์ชายซังกเยเป็นพระโอรสบุญธรรมให้แก่พระสนมวอนบินในค.ศ.1779แล้วก็ทรงพระราชทานพระนามให้ใหม่ว่า องค์ชายวานพุง (완풍군,完豊君) และเปลี่ยนพระนามจาก จุน (준,濬)เป็น ดัม (담,湛) องค์ชายซังกเยทรงเป็นพระโอรสองค์แรกขององค์ชายอึนออนพระอนุชาในพระเจ้าจองโจกับพระชายาจากตระกูลซงซึ่งเป็นธิดาของซงนักฮยู และทรงอภิเษกกับพระชายาจากตระกูลซิน
หลังจากที่พระสนมวอนบินสิ้นพระชนม์ทำให้ฮงกุกยองคิดว่าน้องสาวของตนถูกพระมเหสีฮโยอึยพระมเหสีของพระเจ้าจองโจทำให้สิ้นพระชนม์จึงวางแผนลอบปลงพระชนม์พระมเหสีแต่แผนการล้มเหลวทำให้คิมจงซูได้โอกาสแก้แค้นแทนพวกโนรนทูลยุยงให้พระเจ้าจองโจทรงประหารชีวิตฮงกุกยองในข้อหาปลงพระชนม์พระมเหสีและข้อหาก่อกบฏเพื่อยกองค์ชายซังกเยขึ้นครองราชย์แทนแต่ด้วยความที่เป็นคนสนิทและทรงเชื่อใจฮงกุกยองมาโดยตลอดจึงเนรเทศแทนและฮงกุกยองก็เสียชีวิตในปีค.ศ.1781
องค์ชายซังกเยหลังจากที่ฮงกุกยองโดนเนรเทศและเสียชีวิตไปแล้วก็ทรงกินยาพิษฆ่าตัวตายในวันที่20เดือน11ค.ศ.1786 ซึ่งเป็นปีเดียวกับที่องค์ชายรัชทายาทมุนฮโยและพระสนมอึยบินสิ้นพระชนม์รวมพระชนมายุเพียง17พรรษา
ก็ดี
ก็ดี เป็นซิงเกิลแรกของธงไชย แมคอินไตย์ จากอัลบั้ม ธงไชย วิลเลจ (2549) ประพันธ์คำร้องโดย มนัสวิน นันทเสน (ติ๊ก ชีโร่) แต่งทำนองและเรียบเรียงโดย ธนวัฒ สืบสุวรรณ ออกจำหน่ายในวันที่ 21 กันยายน พ.ศ. 2549
เพลง ก็ดี ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 ตุลาคม พ.ศ. 2549 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กองทัพตรินิแดดและโตเบโก
กองทัพตรินิแดดและโตเบโก มีชื่อเรียกอย่างเป็นทางการว่า กองกำลังป้องกันตนเองตรินิแดดและโตเบโก () เป็นองค์การทหารรับผิดชอบต่อการป้องกันสาธารณรัฐตรินิแดดและโตเบโก ประกอบด้วยกรมตรินิแดดและโตเบโก หน่วยยามฝั่ง กองบินและกำลังสำรอง
จะได้ไม่ลืมกัน
"จะได้ไม่ลืมกัน" เป็นเพลงประกอบภาพยนตร์ "ความจำสั้น แต่รักฉันยาว" ขับร้องโดย ธงไชย แมคอินไตย์ ประพันธ์เนื้อร้องโดย สีฟ้า (นิ่ม สีฟ้า) ทำนองและเรียบเรียงโดย วัฒนกร ศรีวัง
เพลง "จะได้ไม่ลืมกัน" ได้อันดับสูงสุด 4 จากการจัดอันดับของอีเอฟเอ็ม ในชาร์ตของ 94.0 อีเอฟเอ็ม ท็อป 20 ชาร์ต ประจำวันที่ 29 มีนาคม พ.ศ. 2552 และได้รับรางวัลเฉลิมไทยอวอร์ด ครั้งที่ 7 ประจำปี 2552 สาขาเพลงประกอบจากภาพยนตร์ไทยแห่งปี ในวันที่ 20 มีนาคม พ.ศ. 2551 ซึ่งจัดโดยสมาชิกเว็บไซต์ พันทิป.คอม โต๊ะเฉลิมไทย
มีไหมใครสักคน
"มีไหมใครสักคน" เป็นเพลงประกอบละครโทรทัศน์เรื่อง "วันนี้ที่รอคอย" ในปี พ.ศ. 2557 ออกอากาศทางช่อง 7 ขับร้องโดย ธงไชย แมคอินไตย์
เพลง "มีไหมใครสักคน" ประพันธ์เนื้อร้องโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 15 มิถุนายน พ.ศ. 2556 และมิวสิกวิดีโอนี้เผยแพร่ครั้งแรกในยูทูบวันที่ 16 กรกฎาคม พ.ศ. 2556 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่อง "วันนี้ที่รอคอย"
เพลง "มีไหมใครสักคน" ได้ติดชาร์ตสูงสุดอันดับ 1 ใน 100 ของชาร์ตหมวดเพลง GMM Gmember Chart Top 5 ประจำวันที่ 17 มิถุนายน พ.ศ. 2556 จากเว็บไซต์ Gmember ภายใน 2 วัน
เมสเซอร์ชมิทท์ เบเอฟ 109
เมสเซอร์ชมิทท์ บีเอฟ 109 () เป็นเครื่องบินขับไล่สมัยสงครามโลกครั้งที่สองของนาซีเยอรมนีออกแบบโดย วิลลี เมสเซอร์ชมิทท์และรอเบิร์ต ลุสเซอร์ ระหว่างต้นถึงกลางคริสต์ทศวรรษ 1930 เป็นเครื่องบินขับไล่สมัยใหม่แห่งยุคแท้จริงลำแรก ๆ
บีเอฟออกปฏิบัติการครั้งแรกระหว่างสงครามกลางเมืองสเปนและยังประจำการอยู่ในช่วงเริ่มยุคเจ็ตเมื่อสงครามโลกครั้งที่สองยุติ ซึ่งระหว่างนั้น เป็นสันหลังของกำลังเครื่องบินขับไล่ของลุฟท์วัฟเฟอ